
IV uöSs Euroopan" johtavana aatteena on Euroopan yhteys. 


JA ikanmisllehtemme kirjoituksissa valaistaan Euroopan yhteyttä pollit- 
tiselta,  sivistykselliseltä, taloudelliselta ja teknilliseltä kannalta 
katsoen. 


K. aikkia Euroopan akateemikkoja, jotka toimivat rintamataistelijoina 
idässä, vapaaehtoisina vapaaehtoisjoukoissa tai henkisinä taisteli- ' 
joina korkeakouluissa ja virastoissa, ja jotku saavat tämän lehden, 
pyydetään osallistumaan sen toimitukseen, 


Va ulkaisija toivoo täten saavansa avustajikseen kaikki Euroopan hen- 


kisen alan työntekijät, tutkijat, kaikkien tiedekuntien ylioppilaat 
jä valmistuneet akateemikot, filosoofit, lääkärit ja luonnontutkijat, * 
filoloogit, lakimiehet ja teoloogit, valtio- ja kansantaloustieteilijät, 
geopoliitikot ja toimittajat, teknikot ja liikkeenharjoittajat sekä kaikki 

Euroopan taiteilijat ja ajattelijat. ,Nuoren Euroopan" tarkoituksena : 
on antaa kaikille tilaisuus Euroopan kansojen yhteisiä kysymyksiä 
koskevaan luovaan ajatustenvaihtoon. ; 


N äiden vihkosten sivut ovat avoimina kaikille eurooppalaisille, jotka 
tahtovat osallistua eurooppalaisia kysymyksiä koskevaan ajatusten- 
vaihtoon. Tämän julkaisun tarkoituksena on Euroopan eheytyminen 
ja taistelu nuorten kansojen aatteiden puolesta. 

ITALIAN SOTAVOIMAT: 


Euroopan mantereen 
ulkonaiset piirteet 


Eurooppa ei ole mikään tilapäinen valtioiden muodostama koko- 
naisuus vaan poliittinen organismi. 

Kaikissa maantieteellisissä teoksissa todetaan, että koko maail- 
masta ei mistään löydetä niin suurta maisemien vaihtelevaisuutta 
kuin Euroopasta. Maantieteellinen yhtenäisyys riippuu siitä, tar- 
joaako inhimillisen yhteiskunnan ulkonainen ympäristö sille ne 
edellytykset, joita se tarvitse elääkseen ja kehittyäkseen kulttuurin 
lakien mukaisesti. Eurooppa ei maisemiensa puolesta ole sen köy- 
hempi kuin mikään muukaan maailman kolkka, mutta tässä maan- 
osassa ei tavata niitä suunnattomia äärimmäisyyksiä, jotka ovat 
ominaisia esim. Aasialle, mantereelle, joka ulottuu napapiiristä aina 
päiväntasaajalle saakka rajoittuen maailman syvimpiin meriin ja 
kohottaen pinnastaan maailman korkeimmat vuoret; Aasian peittävät 
suunnattoman laajat tasangot ja ylängöt, sen sademäärä on maail- 
man korkein ja sen sisäosissa on todellisia aro- ja erämaa-alueita, 
joiden etäisyys merestä on maailman suurin. Aasia on pinta-alaltaan 
mantereista kaikkein laajin ja sen asukasmääräkin on maailman 
suurin. Eurooppa on sensijaan harmoonisesti muodostunut. Myöskin 
täällä on pohjoisessa jäätikköjä ja etelässä palmuja, vuoristot ja 
tasangot vaihtelevat jne., mutta kaikki eroavaisuudet sulautuvat 
hienosti yhteen miellyttäväksi kokonaisuudeksi. Maisemien rikkaus 
perustuu Euroopassa jokaisen yksityiskohdan viehättävyyteen. 

Euroopan äärimmäisen epätasaiset ja rikkinäiset rannikot antavat 
merille tilaisuuden tunkeutua syvälle mannermaahan, mikä lauh- 
duttaa ilmastoa ja helpottaa kulkuyhteyksiä: Euroopassa onkin aivan 
oikein hyvin monia rikkaita satamia ja rannikkokaupunkeja. Vuoret, 
jotka tarpeeksi korkeina tekevät vesivarastoina hyödyllisten jäätik- 
köjen muodostumisen mahdolliseksi, ovat järjestyneet pituudeltaan 
vaatimattomiksi vuorijonoiksi, jotka eivät estä liikennettä, koska 
niissä on mukavia solia. Joet, jotka eivät ole niin pitkiä, että ne 

haittaisivat maayhteyksiä, ovat erinomaisia luonnollisia teitä, koska 
laivankulku niillä on mahdollinen. 

Eurooppa on varhaisimmista ajoista alkaen ollut siinä onnellisessa 
asemassa, että sen väestön ovat muodostaneet valkoisen rodun 
älykkäimmät ja toimeliaimmat kansat. Näistä kaukaisista esi-isistä, 
jotka läpi vuosisatojen saivat elää mannermaamme onnellisten 
olosuhteiden —edullisessa vaikutuspiirissä ovat sitten vähitellen 
kehittyneet ja karaistuneet Euroopan tarmokkaat, järjestykseen tot- 
tuneet, nerokkaat, ahkerat ja työteliäät kansat, joiden vaisto sai heidät 
levittämään kulttuurinsa ja saattamaan sen voimaan koko maailmassa. 


Maanosallamme on se suuri etu, että se sijaitsee kaikkien 
mannermaiden keskellä, liitettynä Aasiaan, lähellä Afrikkaa ja 
melko lähellä myös Amerikkaa. 

Onko Eurooppa, joka maantieteellisessä suhteessa on kokonaisuus, 
todella myös tietoinen itsestään, s. o. onko se myöskin historiallinen 
kokonaisuus? 

Jos tutkitaan jonkun Euroopan valtion historiaa, ilmestyvät koko 
Euroopan historian olennaiset ääriviivat samalla melkein huomaa- 
matta näkyviin, sillä Euroopan historia ei ole kokoonpantu niin 
monista historioista, kuin Euroopassa on maita, vaan se muodostaa 
harmoonisen kokonaisuuden, jonka eri osat liittyvät toisiinsa sel- 
väksi historialliseksi yhteydeksi, sekaantumatta toisiinsa ja menet- 
tämättä luonteenomaisia piirteitään. 

Emmekö me kaikki ole samaa mieltä siitä, että Eurooppa on 
ihmiskunnan historiassa näytellyt pääosaa? Mutta miten voidaan 
sitten selittää ne lukuisat sodat, joita on käyty Euroopan tärkeimpien 
valtioiden välillä? Tämä seikka näyttää sisältävän ristiriidan, mutta 
syynä näihin sotiin on aina ollut juuri salainen tai avoin pyrkimys 
yhteyteen. Todellisuudessa lienee niin, että suurvallat ovat toivoneet 
voivansa jollain keinoin yhdistää Euroopan. 

Mutta Eurooppa on joutunut kokemaan samaa kuin Italia silloin, 
kun se oli kokoonpantu monista pienistä valtioista, joiden yhdenkään 
ei onnistunut saavuttaa vaikutusvaltaa toisten yli pitemmäksi aikaa. 
Sotaisia aikoja Italiassa seurasivat sitten tasapainon ajat, jolloin 
valtioiden väliset suhteet pääsivät kehittymään ja jolloin valtion 
erikoisluonne mukautui samaan yhteiseen suuntaan, mikä suuresti 
edisti "muodostumaisillaan olevan =kansallisluonteen syntymistä. 

Italiasta tuli yhtenäinen ja vapaa vasta silloin, kun jokainen Italian 
maakunnista Risorgimenton ja vapaussotien ansiosta oli alkanut 
tuntea kuuluvansa osana kokonaisuuteen. 


Euroopan laita on aivan samoin, ja Italian historia on tämän 
elämän taidon mestarina tunnetun maan antama esimerkki maail- 
malle. Samoin kuin Italia aikoinaan taisteli Piemontin ympärillä, 
samoin taistelee nyt akselivaltojen ympärille kokoontunut Eurooppa 
taisteluaan riippumattomuutensa puolesta. Eurooppa on siis muo- 
dostumaisillaan oleva poliittinen yhteys, joskaan ei vielä aivan 
tosiasiallisesti eikä oikeudellisesti. Tätä yhtymisilmiötä ei ole 
pidettävä ainoastaan poliittisen tahdon ilmauksena, vaan seurauksena 
perinteidenmukaisesta historiallisesta kehityksestä ja luonnollisista 
maantieteellisistä edellytyksistä. 

Meidän ei ole ajateltava Euroopan valtioiden yhtymistä, sillä se 
tekisi kaikki Euroopan kansat voimattomiksi. Kommunismi tekee 
kaikista ihmisistä samanlaisia, sillä se alentaa kaikki ihmiset eläimen 
tasolle ottaessaan heiltä pois oikeudet, omistusoikeuden samoinkuin 
muut persoonallisuudelle ominaiset oikeudet, jotka kuuluvat jokai- 
selle ihmiselle vastaten hänen kykyjään ja jotka ovat vahvempia 
kuin lait. Kommunismissa piilevä määrätty viehättävyys perustuu 
siihen tosiasiaan, että se vetoaa meidän alhaisimpiin vaistoihimme, 
jotka pyrkivät tasoittamaan kaiken samanvertaiseksi elämän 
syvyyksissä, poistamaan pienimmänkin omaatuntoa rasittavan 
vastuunalaisuudentunnon ja tukahduttamaan sieluissamme asuvan 
luonnollisen luottamuksen kaipuun. Fascismi, joka eroittaa toisistaan 
halut ja tahdon, ei saarnaa ,täysinäisen vatsan arkipäiväistä oppia, 
vaan julistaa, että työntekeminen on sekä oikeus että velvollisuus, 
koska se kullan antaman takuun sijaan tulee asettamaan toisenlaisen 
takuun, joka on osoittautuva erinomaisen hyödylliseksi maan sisäi- 
sessä ja ulkomaiden kanssa käytävässä tavarainvaihdossa. Am- 
moisina aikoina oli rahana tosiaankin ensiksi joku tavara, sitten 
kulta, sitten kuninkaan leimalla varustettu kultasekoitus ja nyt 
paperi, jonka arvo on lailla vahvistettu. 

Tulevaisuudessa ei kullan omistamista enää pidetä rikkautena, 
joka sitäpaitsi usein oli onnen antama ansaitsematon lahja, vaan 
omaisuuden tulee muodostamaan ihmisen kykyjen taloudellinen 
vastine. 

PROF., TRI WALTER GROSS, BERLIINI: 


Persoonallisuus, 
vapaus ja järjestys 


Jokaisella näistä kolmesta sanasta, jotka ovat kirjoitukseni 
otsikkona, on ääretön merkitys kaikille ihmisille ja kaikille kansoille, 
jotka vähänkään ovat kiinnostuneita henkisistä ja kultturellisista 
arvoista. 

Persoonallisuus ei edustanut ihmislapsen korkeinta onnea ainoas- 
taan saksalaiselle Goethelle, sillä se on tehtävä, joka on asetettu 
jokaisen henkisesti ja kultturellisesti toimivan ihmisen eteen. 
Ihmisen omien suoritusten edellytyksenä oleva kehittyminen ia 
monipuolistuminen vaatii juuri persoonallisuutta. 

Vapaus-sanan merkityksestä meidän ei tarvitse sanoa mitään; 
niin kauan kuin historiaa on ollut olemassa, on tämä sana ollut 
kirjoitettuna kaikkien, sekä yksityisten että kansojen ja yhteisöjen 
suurten aikaansaannosten ja suurten tekojen ylle. 

Sanaan järjestys ei lopulta myöskään sisälly ainoastaan nykyään 
äärettömän suurimerkityksellisiä tehtäviä, vaikka suurin osa Eu- 
roopan nuorisosta tänään taisteleekin uuden järjestyksen nimissä 
kaikilla rintamilla taistelua järjestyksen puolesta kaaosta vastaan; 
palauttakaamme pikemminkin mieliimme, että myöskin varhaisimman 
esihistorian sadut ja myytit kertovat yhä uudelleen ja uudelleen 
siitä, kuinka luomisen alussa kosmos ja kaaos taistelivat toisiaan 
vastaan, järjestys järjestyksettömyyttä vastaan, tai aiatelkaamme 
vanhaa arjalaista rita-käsitettä, järjestävää lakia, joka vasta antaa 
elämälle, maailmalle ja esineille varsinaisen muodon. Tämä viittaus 
riittää todistamaan, että myöskin sanaan järjestys kätkeytyy 
melkoinen määrä ihmiskunnan henkisen elämän historiaa ja ihmis- 
kunnan suuria luovia suorituksia. 

Tämä lyhyesti näiden kolmen käsitteen äärettömästä merkityk- 
sestä. Ne muistuttavat toisiaan siinä, että ne koskettavat kaikki 
elämän ja toiminnan syvimpiä ja korkeimpia arvoja. Toiselta 
näkökulmalta katsoen niiden välillä taas voidaan havaita suuria 

eroavaisuuksia, joita on etsittävä siltä suunnalta, missä näiden 
käsitteiden arvo piilee. 

Persoonallisuus on ensi sijassa jokaisen yksityisen oma asia; se 
kuuluu suoranaisesti henkilökohtaiseen piiriin. Totta on, että se, 
pystynkö tulemaan persoonallisuudeksi, pystynkö tekemään itsestäni 
jotain ihmisenä vaiko en, riippuu osittain myöskin niistä voimista, 
jotka ulkoapäin vaikuttavat minuun. Ne vaikuttavat joko edistävästi 
tai ehkäisevästi ihmisen pyrkimyksiin persoonallisuutensa kehittä- 
miseksi, Mutta se, tunnenko vai enkö tunne tarvetta kehittää itseäni 
ei ole riippuvainen maailman hyväksymisestä tai epäsuopeudesta, 
vaan se on oma asiani. Myöskin ne keinot, joiden avulla pyrin 
kehittämään omia sisäisiä voimiani ovat oman valintani varassa. 
Persoonallisuuden käsite kuuluu siis tässä suhteessa rajoitettuun 
henkilökohtaiseen piiriimme. 

Järjestyksen käsite pakottaa sen sijaan katseen kääntymään 
ulospäin, sillä se edellyttää kanssakäymistä ja suhdetta muihin 
ihmisiin. Järjestyksestä voidaan puhua vain silloin, kun useammat 
rinnakkaisilmiöt ovat suhteessa toisiinsa. Järjestys on ulospäin 
suuntautunutta, vaikka sisäiset voimat siinäkin ovat ratkaisevia. 
Tässä on siis kysymys ulkonaiseen maailmaan kuuluvasta käsit- 
teestä, joka sen vuoksi suureksi osaksi kuuluu välittömästi 
politiikan piiriin. 

Vapauden käsite kuuluu tavallaan välittävänä näiden kahden 
piirin väliin. Se kääntää Janus-kasvonsa kummallekin suunnalle. 
Politiikka määrää järjestyneen maailman ja ulkonaisten asioiden 
vapauden tai epävapauden. Mutta kuitenkin on olemassa myöskin 
sisäistä vapautta, jolla on juurensa yksinkertaisesti ihmisen 
luonteessa, hänen olemuksessaan ja hänen sisäisessä asennoitumises- 
saan täysin riippumatta mistään ulkonaisista olosuhteista. Vapaus 
seisoo täten näiden molempien keskivälillä, suunnaten toiset 
kasvonsa sisäiseen, persoonalliseen maailmaan, toiset taas ul- 
konaiseen maailmaan, jossa yksityisten ihmisten, samoinkuin kan- 
sojen ja kansakuntien välillä vallitsee joko järjestys tai epäjärjestys. 

Seuraava lyhyt tarkastelu johtaa meidät nyt ratkaisevan teeman 
eteen, Persoonallisuuden, vapauden ja järjestyksen käsitteet 
muistuttavat toisiaan siinä, että niillä on kaikilla ääretön merkitys 
jokaiselle ajattelevalle ihmiselle. Ne eroavat toisistaan siinä suh- 

teessa, että ne viittaavat eri suuntiin. Mutta, ja se on nykyään 
juuri niin tärkeää, ne joutuvat silloin tällöin vastakkain ja ovat 
vaarassa muodostua todellisiksi vastakohdiksi, Täten me joudumme 
aiheeseen, joka on nykyään poliittisten ja henkisten keskustelujen 
kohteena: Monet Saksan ulkopuolella elävät ajattelevat ihmiset 
ovat nykyään vilpittömästi huolissaan siitä, että ulkonainen jär- 
jestyksen maailma nykyään niin helposti näyttää voivan joutua 
ristiriitaan persoonallisuuden ja sen vapaan kehityksen kanssa, 
seikka, johon pahansuopa vihollispropaganda lakkaamatta vetoaa. 
Pelätään, että korkeimmaksi arvoksi kohotettu järjestys, jonka 
puolesta kokonaiset kansat taistelevat ja kuolevat, saattaa harjoittaa 
niin pakottavaa ulkoapäin tulevaa painostusta, että sisäinen vapaus 
häviää ja persoonallisuuden kehitys ja muovautuminen käy mah- 
dottomaksi. Ja moni, joka näiden vuosien maailmanpoliittisen 
kamppailun aikana, molempien suurien voimaryhmien sinne tänne 
heittelemänä etsii itselleen omia henkisiä ja maailmankatsomuk- 
sellisia johtotähtiä, joiden mukaan hän voisi suorittaa oman rat- 
kaisunsa ja valintansa, asettaa itselleen varmaankin kysymyksen, 
eikö se, mikä edustaa vapautta ja persoonallisuutta ja siten myöskin 
persoonallisia kehitysmahdollisuuksia ole tärkeämpää ja korkeampaa 
kuin se, mikä edustaa järjestystä, joka niin helposti saattaa johtaa 
pakkoon ja siten kaiken persoonallisen tuhoon. Jokainen tietää, 
miten kiihkeästi tästä kysymyksestä keskustellan nykyisen poliittisen 
taistelun aikana. 


Yhtäläisyys vaiko erilaisuus? 


Siksipä mekin voimme hieman keskustella tästä kysymyksestä. 
Ottakaamme ensin lyhyen tarkastelu alaiseksi sana persoonallisuus 
ja se arvo, joka tässä käsitteessä piilee. Kysymys kuuluu: Jos me 
tunnustamme persoonallisuuden, oman minän kehityksen ja muovau- 
tumisen korkeimpien muotojen ja mahdollisuuksien mukaiseksi 
korkeaksi arvoksi, niin mikä on sitten tämän kehityksen ja 
muovautumisen päämäärä ja ihanne? Vastausta tähän kysymykseen 
emme löydä syventymättä erääseen käsitteeseen, joka historian 
aikana on askarruttanut ihmisten mieliä niin äärettömän syvästi. 
Tämä on kysymys ihmisten yhtäläisyydestä tai erilaisuudesta 
kehityksen päämääränä. 


Mitä yhtäläisyyteen tulee, niin me muistamme, että tällä sanalla 
on kunniakas historia ihmiskunnan perimätiedoissa. Aikoina, jolloin 
muut ihmiset jonkun tyrannin brutaalin mahdin edessä olivat aivan 
oikeudettomia ja jolloin heiltä ilman mitään syytä vain syntyperän 
perusteella oli riistetty kaikki oikeus itsensä kehittämiseen ja 
elämänsä muodostamiseen oman mielensä mukaiseksi, tuntuu 
samanlaisten oikeuksien, samojen yleisten ihmisoikeuksien vaatimus 
luonnolliselta ja ymmärrettävältä. Suuri ajatus, jonka mukaan 
kaikki ihmiset ovat saman arvoisia Jumalan edessä, oli ensimmäinen 
kiihkeä vastalause maallisen oikeudettomuuden €mielivaltaisuutta 
vastaan. Siitä siirryttiin vaatimaan samanarvoisuutta lain edessä, 
ja lopulta nämä pyrkimykset, joiden sisimmän ytimen me ymmär- 
rämme ja hyväksymme, johtivat sen aikakauden alkamiseen, jolloin 
sanasta tasa-arvoisuus vapauskäsitteen rinnalla muodostui koko- 
naisen henkisen liikkeen tunnussana. 


Mutta jos tutkimme asioita oikein tarkkaan, tapahtuu tämän 
kehityksen aikana tasa-arvoisuus-käsitteessä muutos hyvin merkil- 
liseen suuntaan: Samanlaisten oikeuksien vaatimuksesta siirrytään 
väittämään, että ihmiset ovat suurin piirtein katsoen olemukseltaan 
ja taipumuksiltaan yhtäläisiä. Tämä on aivan ratkaiseva muutos, 
joka sitten välttämättä johti vastaliikkeen syntymiseen, vastaliik- 
keen, jota tänään ehkä vahvimmin edustaa kansallissosialismi. Kun 
ihmisille aluksi vaadittiin samoja oikeuksia määrätyssä määrässä 
ja määrätyillä aloilla, kehittyi tästä Ranskan vallankumousten 
aatteiden levitessä oppi, joka väittää, että ihmiset ovat luonnostaan 
samanlaisia. Tämän ajatuksen kehitys ilmenee hyvin selvästi työ- 
väenliikkeessä ja sen edustamassa yhteiskuntaopissa. Lopulta tasa- 
arvoisuusajatus saavuttaa vallan miljoonien ihmisten = mielissä 
pukeutuneena yksinkertaiseen kaavaan, joka kuuluu: Kaikki ihmis- 
rotuun kuuluvat yksilöt ovat samanlaisia. Tätä ihmisten samanlaista 
olemusta koskevaa väitettä, joka aluksi varmaan esitettiin saman- 
laisten oikeuksien vaatimuksen tukemiseksi alettiin sitten pian 
soveltaa paitsi eri kansojen yksilöihin myöskin itse kansoihin jopa 
kokonaisiin rotuihinkin. Ihmisten erilaisuudet kielletään, mikä itse 
asiassa on aivan mieletöntä, sillä mikään ei ole niin ilmeisesti 
nähtävissä eikä niin käsin kosketeltavissa oleva tosiasia, kuin juuri 
ihmisten, niin eri yksilöjen kuin kansa- ja roturyhmienkin 

erilaisuus. Mutta miten näin epätodennäköinen oppi sitten lainkaan 
saattoi syntyä ja levitä? On tärkeään ja ihmiskunnan hengenhistorian 
kannalta mielenkiintoista todeta, että se sai ratkaisevaa tukea 
luonnontieteeltä eräällä sen määrätyllä asteella ohimenevän kehitys- 
vaiheen aikana. 


Sillä juuri viime vuosisadan ratkaisevien ensimmäisten vuosikym- 
menien aikana luonnontieteet olivat edistyessään fysikaalisten ja 
kemiallisten voimien tutkimuksessaan löytäneet ratkaisevan selityk- 
sen orgaanisten elimistöjen kehitykselle. Kuta enemmän ulkonaisen 
maailman voimia koskevat tiedot syvenivät, sitä ymmärrettäväm- 
miksi näytti käyvän myöskin se, mitä elämä on ja miten se kehittyy. 
Ja kun me kysymme itseltämme, miten oli mahdollista esittää oppi 
ihmisten periaatteellisesta samanlaisuudesta ja ylläpitää sitä, niin 
vastauksen saamiseksi on viitattava oppiin ympäröivän maailman 
vaikutuksesta, joka noin 100 vuotta sitten luonnontieteistä lähtien 
miljööopin ja miljööteorian muodossa tunkeutui kaikille henkisen 
elämän aloille. 

Valaiskaamme tätä lyhyellä esimerkillä. Jos kaksi ihmistä aivan 
kokonaan eroaa toisistaan ruumiillisessa ja henkisessä suhteessa 
sekä luonteensa ja lahjojensa puolesta, niin se on ilmeinen todistus 
samanlaisuusväitteen paikkansapitämättömyydestä. Senaikainen mil- 
jööoppi, joka oli syntynyt luonnontieteitten piirissä ja jonka 
filosofia sitten oli omaksunut, yritti nyt kuitenkin selittää, että 
vaikka ihmiset tosin ulkonaisesti näyttävät erilaisilta, ovat he 
sisäisten ominaisuuksiensa puolesta kuitenkin kaikki samanlaisia, 
niin samanlaisia, että heillä on oikeus vaatia samanlaisia oikeuksia 
sekä Jumalan edessä että kaikissa muissakin syvempiä inhimillisiä 
asioita koskevissa tapauksissa. Miljööoppi väittää, että kaikki 
ihmisissä esiintyvät erilaisuudet ovat vain seuraus siitä erilaisesta 
ympäristöstä, jossa ihmiset kasvavat. Yksi kasvaa maalla, toinen 
kaupungissa; yksi köyhyydessä, toinen rikkaudessa; yksi kulttuuria 
ja sivistystä uhkuvassa ympäristössä, toinen taas ilman minkään- 
laisia henkisesti jalostavia vaikutuksia — toisin sanoen, ihmisten 
kehityksessä ilmenevä erilaisuus ei puhu todellisen, heidän olemuk- 
sessaan piilevän erilaisuuden puolesta, vaan on nimenomaan todistus 
ympäristön erilaisuudesta. Itse ihminen on aina samanlainen, missä 
maassa, missä olosuhteissa ja minkä vaikutusten alaisena hän sitten 

eläneekin, vain elinehdot ovat erilaiset, ja nämä johtavat sitten 
näennäisiin eroavaisuuksiin, jotka todellisuudessa eivät lainkaan 
vaikuta kaikkien ihmisten sisäiseen olennaiseen samanlaisuuteen, 
vaan ainoastaan peittävät sen. 


Kuten tunnettua tätä käsitystä on myöhemmin ruvettu sovellutta- 
maan paitsi eri kansojen yksityisiin ihmisiin myöskin niihin suuriin 
ihmisryhmiin maailmassa, joita uudempi tiede nimittää roduiksi. 
Myöskin rodut ovat olemukseltaan samanlaisia, sanoo miljööoppi. 
Vain niiden elinehdot eroavat toisistaan. Neekeri on toisenlainen 
kuin eurooppalainen vain siitä syystä, että Afrikassa vallitsee 
toisenlainen ilmasto kuin täällä. Ja yksinomaan tästä ympäristön 
erilaisuudesta johtuvat sitten kaikki muut ulkonaiset eroavaisuudet 
neekerin ja eurooppalaisen välillä. 


Tämä on lyhyesti esitettynä miljööopin osuus viime vuosisadan 
suuren yhtäläisyysopin syntymiseen. 


Persoonallisuuden arvon aleneminen 


Tehkäämme tästä nyt määrätty johtopäätös alussa esittämäämme 
kysymystä silmälläpitäen. Miten tämä ympäristön vaikutukselle 
rakentuva yhtäläisyysoppi suhtautuu persoonallisuuteen? Vastauk- 
sen täytyy ilmeisesti kuulua, että se sovelluttaa yhtäläisyyden 
ihanteen myöskin persoonallisuuden kuvaan. Sillä jos ihminen on 
kaikkialla pohjaltaan sama, niin silloinhan olisi ihmisen aina ja 
kaikkialla kehitettävä juuri perusolemus taan, s. o. leimaltaan ja 
laadultaan samanlaista henkistä olemusta. Se olisi suorastaan hänen 
velvollisuutensa, jotta hänestä voisi tulla todellinen persoonallisuus. 
Tässä yhtäläisyysoppi sovelluttaa ihmisten yleistä yhtäläisyyttä 
koskevan teoreettisen väitteensä myöskin persoonallisuuden kehityk- 
sen ihanteeseen ja päämäärään. Ja täten tuona aikakautena pakosta- 
kin heräsi tarve kehittää persoonallisuutta kaikkialla maailmassa ja 
kaikissa yksityishenkilöissä samaan suuntaan ja yhtä voimakkaaksi. 
Kasvatuksen päämääräksi asetettiin täten yhtäläisyyden ihanne. 
Tässä maailmassa on täysin kehittyneidenkin ihmisten oltava poh- 
jimmiltaan samanlaisia — se on viimeinen ja välttämätön johtopäätös 
tuosta väitteestä, jonka mukaan kaikki ihmiset ovat yhtäläisiä. 

Kuten tunnettua on tämän päämäärän saavuttamiseen pyritty 
hyvin vakavasti sekä eri kansojen keskuudessa että koko maail- 
massa. Demokratian aikakausi samoine oikeuksineen, sivistyksineen, 
mikäli — mahdollista myöskin = yhtäläisine palkkoineen, samoine 
muoteineen, samoine kulttuuri-, kirjallisuus- ja taidevirtauksineen ei 
ole vaikuttanut yhtäläistyttävästi vain eri kansojen keskuudessa, 
vaan on asettanut koko ihmiskunnan kehitykselle juuri samanlaisen 
ihanteen, Kuten tiedämme, on tästä ollut hyvin kouriintuntuvat 
seuraukset, ei ainoastaan poliittisessa elämässä, missä aina vedottiin 
kansainliittoon ja kansainvälisiin suhteisiin, vaan myöskin ja juuri 
henkisen elämän alalla. Niinpä kansainliiton osastoissa ja suurissa 
jaostoissa pyrittiin kaikkien kulttuuriarvojen yhtäläistyttämiseen, 
jotta kansapersoonallisuuksien sisäiset arvot saataisiin tasoitetuiksi; 
yritettiin aikaansaada sävyltään kansainvälisiä historian oppikirjoja, 
joiden oli määrä sekä saksalaisissa että ranskalaisissa kouluissa 
opettaa kansojen historiaa yhtenäisten suuntaviivojen mukaan ja 
samassa hengessä, ja älkäämme suinkaan unohtako, että loppujen 
lopuksi pohdittiin aivan vakavasti jopa ehdotusta, jonka tarkoituk- 
sena oli muodostaa kansainvälinen kieli tämän kansainvälisen kult- 
tuurin pohjaksi ja hyljätä yksityisten kansakuntien kielet. Kuitenkaan 
ei päästy yksimielisyyteen siitä, oliko täksi kieleksi valittava vanha 
kirkkolatina vaiko suositeltava siihen tarkoitukseen jotakin uutta 
keinotekoista kieltä, esim. juutalaisen Zamenhofin esperantoa. Tässä 
meillä on kouriintuntuva esimerkki siitä, miten yksilöllisyyttä, niin- 
sanoakseni korkeamman tason persoonallisuutta pyrittiin tukahdutta- 
maan. Tämä oli äärimmäinen seuraus yhtäläisyysajatuksen sovel- 
luttamisesta persoonallisuuden kehityksessä tavoiteltuun ihanteeseen: 
sekä kansojen keskuudessa että koko ihmiskunnan piirissä tapahtui 
persoonallisuudessa mataloituminen, mikä samalla johti sen tuhoon. 


Ennenkuin me omalta nykyaikaiselta katsantokannaltamme ryh- 
dymme lähemmin valaisemaan tämän ajatuksen tuhoisaa vaikutusta, 
saanemme viitata siihen, kuinka tämä matalaan yhtäläistymiseen 
johtava kehitys herätti vastustusta ja kiihkeitä vastalauseita jo itse 
viime vuosisadalla ja hyvin eri puolilla maailmaa. Riittää, kun tässä 
mainitsemme = erään | äänekkäimmistä — vastalauseen — panijoista: 
Friedrich Nietzschen, joka meni aivan äärimmäisyyksiin vastustaes- 
saan persoonallisuuden kuolettamista ja sen korvaamista yhdenmu- 

kaiseksi kaavaillulla muotityypillä ja jonka vaikutus sen vuoksi on 
niin syvältä luotaava, Esitämme tässä esimerkkinä muutamia hänen 
ajatuksistaan, jotka hyökkäävät juuri yhtäläistymisen kimppuun: 
,En tahdo, että minut sekoitetaan näihin yhtäläisyyden saarnaajiin! 
Sillä oikeustajuni sanoo minulle, että ihmiset eivät ole samanlaisia 
— eikä heidän pidä siksi tullakaan!** Tämän Zarathustran vastalau- 
seen tapaamme Nietzschellä äärettömän monessa yhteydessä. ,,Oppi 
yhtäläisyydestä: ei löydy tuhoisampaa myrkkyä, sillä itse oikeuden- 
mukaisuus näyttää saarnaavan sitä, sen sijaan että se todellisuudessa 
merkitsee kaiken oikeudenmukaisuuden loppua. Yhtäläisille yhtä, ja 
toisenlaisille toista, se olisi todellista oikeudenmukaisuutta, samoin 
kuin se, mitä siitä seuraa: Erilaisia ei koskaan pitäisi koettaa tehdä 
yhtäläisiksi!'* 

Nietzeschestä puhuu sellaisen ihmisen vaisto ja tunne, joka oman 
persoonallisuutensa voimassa pyrkii kehittämään sitä mahdollisim- 
man korkealle ja sen vuoksi taistelee sitä persoonallisuuden kuoletta- 
mista vastaan, mikä on seuraus kaikista yhtäläistymispyrkimyk- 
sistä. Mutta itse viime vuosisadan ja varsinkin meidän päiviemme 
jatkuva henkinen kehitys johtaa meidät tämän vaistomaisen vasta- 
lauseen ohi. Samoin kuin yhtäläisyysoppi ratkaisevalla hetkellä sai 
tukea luonnontieteen ympäristön vaikutusta koskevasta teoriasta, 
samoin on luonnontieteiden jatkuva edistyminen nyt syrjäyttänyt 
yhtäläisyysajatuksen, jota ei julista vääräksi ainoastaan tunne ja 
vaisto, vaan joka nyt on kumottu myöskin bioloogisesta todellisuu- 
desta tehtyjen tarkkojen havaintojen avulla. 


Tässä meidän on muutamin sanoin kosketeltava nykyaikaisen 
biologian saavutuksia. Ne opettavat meille vastoin aikaisempaa 
käsitystä, että ympäröivä maailma ei näyttelekään pääosaa vaan 
aivan vaatimatonta sivuosaa orgaanisten elimistöjen kehityksessä. 
Eläviä olentoja eivät muovaile ja määrää tuulet ja ilmat, ilmasto 
tai muut ulkonaiset vaikutukset, vaan ensi sijassa perinnölliset 
ominaisuudet, Tämä pitää paikkansa sekä kasvien, eläimien että 
ihmisten suhteen. Ihmisen ruumiin muoto, ihon, hiusten ja silmien 
väri ei riipu satunnaisista ilmastollisista seikoista, vaan niistä 
perinnöllisistä ominaisuuksista, joista hän saa kiittää vanhempiaan. 
Samoin eivät hänen henkensä, luonteensa ja sielunsa peruspiirteet 
ole koulun, sivistyksen, opettajien tai pappien, ei edes hänen koto- 

naan saamansa kasvatuksen ansiota, vaan ne johtuvat aivan samoin 
kuin hänen ulkonaisen olemuksensa peruspiirteet perinnöllisistä 
ominaisuuksista, jotka hän on saanut ennen syntymäänsä. Nämä 
uudenaikaisen biologian tosiasiat saavat persoonallisuudenkin esiin- 
tymään aivan uudessa valossa. Ne eivät luonnollisesti suinkaan 
kiellä ympäristön muovailevan vaikutuksen merkitystä perinnöllisten 
ominaisuuksien määräämän yksilön suhteen. Mutta ne rajoittavat 
ympäristön vaikutuksen merkityksen murto-osaan entisestään. Ja 
ne osoittavat, että ei voi olla puhettakaan mistään yhtäläisyydestä 
sen aikaisemmassa mielessä. Yhtäläisyydestä voitiin puhua vain 
niin kauan kun tarkastelun keskipisteeksi otettiin ympäröivä maa- 
ilma, joka on kaikille ihmisille sama suuremmassa tai pienemmässä 
määrin tai joka ainakin voidaan tehdä kaikille melkein samaksi 
sivistyksellisten toimenpiteiden avulla, sillä esim. koululaitos ja 
sivistystaso voitaisiin yhtenäistyttää kaikkialla maailmassa. 

Biologia näyttää meille sen sijaan, että kaikkien yksilöiden 
välillä vallitsee aivan periaatteellinen ja matemaattisesti määriteltä- 
vissä oleva ero sekä ruumiillisessa että henkisessä suhteessa. Se 
opettaa meille, että yhdessäkään ihmisessä ei tavata yhtyneinä 
juuri samoja perinnöllisiä ominaisuuksia kuin jossain toisessa. Tämä 
pitää paikkansa niin sisarusten kuin lapsien ja vanhempienkin 
suhteen ja ainoan poikkeuksen tästä säännöstä muodostavat maail- 
man kaikkien elävien olentojen synnyttämät identtiset kaksoset. 
Tämän bioloogisen toteamuksen valossa katseltuna jokainen yk- 
sityinen ihminen edustaa ainutlaatuista tapausta niiden perinnöllisten 
ominaisuuksien yhdistelmämahdollisuuksien sarjassa, jotka esiinty- 
vät jossain yksityisessä perheessä, kansassa ja koko ihmiskunnassa. 
Maailmassa ei ole yhtään ihmistä, joka olisi syntynyt täysin saman- 
laiseksi kuin joku muu perinnöllisten ominaisuuksien sattumayh- 
distelmien suuressa sarjassa, eikä täysin samanlaista ihmistä tule 
jälkeenpäinkään esiintymään. 


Elämän rikkaus ja arvo 
Näillä kylmillä bioloogisilla tosiasiolla on nyt luonnollisesti 
ääretön merkitys persoonallisuudesta muodostetulle käsitykselle. 
Meitä edeltänyt aika näki yhtäläistymisen mahdollisuuden ja teki 
sen toteuttamisesta ihanteen ja päämäärän. Meidän aikamme on 
havainnut, että ihmisten välillä ei voi olla puhettakaan minkäänlai- 

sesta yhtäläisyydestä ja että kaikki yksityiset ihmiset todellisuu- 
dessa ovat luonnostaan erilaisia. Kun asetan omat lapseni rinnak- 
kain, niin huomaan, että heidän olemuksensa ja persoonallisuutensa 
ydin eroaa toisistaan kaikista yhtäläisistä ja samantapaisista piir- 
teistä huolimatta; ja nyt minä tiedän, että nämä eroavaisuudet eivät 
johdu satunnaisista kasvatusseikoista, vaan kuuluvat itse elämän 
kulkuun. Tästä johtuu nyt kuitenkin myöskin se, että sisäinen 
suhtautumisemme yhtäläisyyden tai erilaisuuden ongelmaan muuttuu 
aivan toiseksi. Minun mielestäni tämän erilaisuuden poistamista ja 
tasoittamista ei voi pitää minään ihanteellisena päämääränä, sillä 
luonto itse aikaansaa sen äärettömän monimutkaisen ja yksityskoh- 
dissaan käsittämättömän perinnöllisten ominaisuuksien jaon avulla. 
Päinvastoin, jokaisella yksilöllä näyttää minusta nyt yhtäkkiä 
olevan aivan erikoinen, ääretön arvo juuri sen vuoksi, että se on 
niin omalaatuinen, että sitä voi todellakin pitää kertakaikkisena 
ilmiönä ihmiskunnan historiassa. Sekä sinä että minä saamme täten 
todellisen persoonallisuuden ja yksilöllisyyden, uuden arvon, jota 
meillä ei aikaisemmassa yhtäläisyysopin maailmassa ollut. Eikä ole 
suinkaan mikään sattuma, vaan suoranainen välttämättömyys, että 
tuo äsken kuvattu siirtyminen yhtäläisyysopista erilaisuusoppiin 
tapahtui meidän aikanamme tutkimuksen ja teorian piirissä samalla 
hetkellä, jolloin itse ulkonaisessa elämässäkin vahvat persoonal- 
lisuudet niin voimakkaasti vetoavat kaikkeen terveeseen, voimak- 
kaaseen, itsetuntoon ja itsetietoisuuteen. Nähdäksemme eron koko 
sen laajuudessa voimme ajatella Nietzschen aikoinaan esittämää 
arvostelua: Edellinen vuosisata piti ihannekuvanaan säännösteltyä 
yhdenmukaisuutta kaikessa hyvässä, joka tekee kaikki ihmiset 
samanlaisiksi, niin että kukaan ei kohoa massojen yläpuolelle. 
Tämän ihanteen sijalle asettuu ihmisten ja kansojen keskuudessa 
uusi elämän- ja arvontunne, Tänään me emme enää pidä nimetöntä 
massaa, jossa jokainen on täsmälleen samanlainen kuin toinenkin 
minään ihanteena tai mitenkään arvokkaana tai kauniina. Me olemme 
saaneet takaisin sen vaiston ja tunteen, jonka mukaan jokaisen 
persoonallisuuden erikoisuudella on ääretön merkitys sekä inhimil- 
lis-yksilöllisessä kuin historiallis-poliittisessakin mielessä. Kasvatuk- 
sessa ei poikia ja tyttöjä enää vaadita tulemaan mahdollisimman 
suuressa määrin toistensa kaltaisiksi, vaan me kehoitamme heitä 

OPISKELEVA YLIOPPILASNEITONEN KÖLNISTÄ. 

PORTUGALILAISIA 
YLIOPPILAITA COIMBRAN YLIOPISTOSTA 


kehittämään omaa persoonallisuuttaan mahdollisimman täydelliseksi 
ja olemaan siitä ylpeitä: tahdon olla juuri sellainen kuin olen, ja 
sinun on pidettävä huolta siitä, että sinä kehität omaa persoonalli- 
suuttasi aivan kuin minä omaani — tämä on se asenne, jolla me 
nykyisin suhtaudumme näihin asioihin, ja se tulee aivan selvästi 
näkyviin, jos tarkastelemme niitä kansoja, jotka edustavat tämän 
uuden ajan henkeä ja ovat päässet siinä pisimmälle, Tänä kansallis- 
sosialistisena aikakautena on esim. Saksan kansalla lukematon 
määrä tällaisia vahvoja, voimakkaita ihmisiä, jotka voimansa 
runsaudessa silloin tällöin joutuvat vastakkain tahtoen yksi yhtäälle 
ja toinen toisaalle, mutta joille kaikille on yhteistä se, että he ovat 
ylpeitä itsestään ja itsetietoisia. Asianlaita on aivan sama niiden 
muiden kansojen keskuudessa, jotka nyt ovat antautuneet suuren 
liikkeen valtaan. Yhtenäisen massan ihanteen sijaan on heille kaikille 
tullut erikoisen persoonallisuuden ihanne, ja historiallisista tapauk- 
sista käy ilmi, mitä valtavia voimia tämä muutos on vapauttanut. 


Mutta tästä toteamuksesta voidaan nyt vetää kaksi johtopää- 
töstä, jotka koskevat yllä esitettyä kysymystä persoonallisuuden ja 
järjestyksen suhteesta toisiinsa meidän uutena aikakautenamme. 

Ensimmäinen on se tosiasia, että persoonallisuudelle ei meidän 
päivinämme suinkaan anneta vähemmän arvoa kuin ennen, vaan 
että sitä pikemminkin pidetään entistäänkin arvokkaampana. Mutta 
toisaalta herää täten kysymys persoonallisuuden rajoituksista, jotka 
ovat välttämättömiä, jotta yleensä lainkaan voisimme kyetä 
yhteistyöhön ja yhteisiin suorituksiin muiden kanssa oman minämme 
ulkopuolella. Nietzsche, joka täydellä oikeudella oli niin kiihkeästi 
hyökännyt yhtäläisyyden maailmaa vastaan, painosti toisaalta niin 
monissa lausunnoissaan yksilön ja persoonallisuuden arvoa aivan 
ylenmääräisesti, tuntematta tässä suhteessa mitään rajaa, niin että 
vahva persoonallisuus, sellaisena kuin hän sen käsitti, kokonaan 
joutui yhteiskunnan, yhteistyön ja kaikkien ihmisten välillä vallit- 
sevien suhteitten ulkopuolelle, Ulkonaisen järjestyksen ylläpitäminen 
ei ole vaikeaa siellä, missä ihmisistä on tullut sisäisesti värittömiä 
ja missä he ovat kaikki vain pelkkiä numeroita samalla alhaisella 
tasolla. Mutta jos kansa tietoisesti kasvattaa itselleen jäseniä, joista 
jokainen on ja tahtoo olla persoonallisuus ja joista Jokainen asettaa 
itsensä ja omat erikoiset voimansa elämänsä keskipisteeksi kehittäen 

Itseään joka suhteessa täydelliseksi, tällaisen kansan on luonnol- 
lisesti myöskin asetettava itselleen rajoituksia, jollei se tahdo hajota 
ja antaa tämän ylitsevuotavan, hillittömän voiman tuhota itseään, 
sillä persoonallisuuden yliarvioiminen johtaa lopuksi yhteiskunnan 
luhistumiseen, Minusta tuntuu, että rajojemme ulkopuolella oleva 
maailma ei ole vielä tarpeeksi selvästi käsittänyt seuraavan tärkeän 
ajatuksen merkitystä: Ulkonaisen järjestyksen vahva painostaminen, 
mikä on luonteenomaista meidän ajallemme, ei johdu sattumasta 
eikä mielivallasta, vaan perustuu tavallaan siihen arvoon, minkä me 
annamme persoonallisuuden sisäiselle vapaudelle täydentäen sitä. 


Ehkäpä tässä kahden periaatteen yhdistelmässä saavat ilmaisunsa 
juuri sen ihmisryhmän erikoiset taipumukset, jonka varassa 
Euroopan henkinen kehitys valtaosaltaan on ollut. Maailmassa on 
ihmisiä ja on ollut vallankumouksia, joissa emme saata havaita 
pienintäkään merkkiä järjestyksestä tai järiestyksentunteesta, 
ihmisiä ja historiallisia tapauksia, jotka todistavat, että vanhan 
tuhoamista on sellaisenaan pidetty arvona. Tämä asenne on meille 
täysin vieras. Tietoisuus siitä, että suurimmat suoritukset ovat 
mahdollisia vain yksityisen yläpuolella olevan yhteisön puitteissa ja 
että tämän yhteisön on asetettava yksityisille rajoituksia on meidän 
tapaisillemme ihmisille tavallaan synnynnäinen ja erikoisen vahvaksi 
kehittynyt. Samalla näyttää olevan tärkeätä painostaa, että tämä 
tunne, joka pakoittaa meidät sopeutumaan yhteiseen järjestykseen 
on niin elävä ja voimakas juuri sitä syystä, että vapaudenrak- 
kautemme ja halumme persoonallisuuden kehittämiseen on niin 
tavattoman voimakas — järjestys on tavallaan niinkuin ohjesääntö, 
joka pitää huolen siitä, että elämä voi jatkua. 

Täten siis vapauden ja persoonallisuuden arvot vastaavat toisaan 
sisäisesti ja lainalaisuuden ja järjestyksen arvot ulkonaisesti; 
järjestys, joka ei vetoa persoonallisuuteen, olisi juuri sitä, mitä 
vihollispropaganda jo vuosikausia on nimittänyt kuolleeksi tottelevai- 
suudeksi. Ilman vahvoja ulkonaisia rajoituksia ei persoonallisuuden 
vapaus toisaalta opinkappaleeksi tehtynä saattaisi johtaa muuta kuin 
kaaokseen, ihmiskunnan hajoamiseen alkutekijöihinsä ja siten 
myöskin sen tuhoon, Sekä järjestys ilman vapautta että vapaus 
ilman järjestystä aiheuttaisi siis ilmeisesti sen, että kaikki kulttu- 
rellinen ja historiallinen kehitys lakkaisi ja kuolisi, 

Suuri synteesi 


Edellisessä tätä ajatusta on käsitelty yksityisen ihmisen kannalta, 
mutta se pitää paikkansa myöskin kansojen suhteen, Kansat, joita 
myöskin on nimitetty historian yksilöiksi tai persoonallisuuksiksi, 
eivät nekään ensi sijassa ole ympäröivän maailman vaikutuksen 
alaisia, vaan niiden kehityksen määrää niiden jäsenten enemmistön 
rodullinen ja perinnöllinen laatu. Sen vuoksi eivät kansatkaan ole 
samanlaisia, vaikka ympäröivät olosuhteet olisivatkin samat, vaan 
ne eroavat toisistaan rotuominaisuuksiensa suhteen. Ja samoin kuin 
me olemme hyväksyneet myönteisen kannan yksilöiden erilaisuuden 
suhteen, samoin me väitämme, että itse kansat ovat sisimmässään 
erilaisia. Biolooginen tutkimus on antanut kansalle ja kansallisuu- 
dellekin uuden arvon ja sisällön. Tämä uusi arvo ja sisältö ovat 
tavallaan uusi tieteellinen perustelu käsitteille kansallistunto ja 
kansallisylpeys. Periaatteessa sukeltautuu kuitenkin tässäkin esiin 
sen saman vaaran mahdollisuus, jota me käsittelimme yksityisen 
persoonallisuuden ollessa kyseessä: voisihan ajatella, että kansa, 
joka kokonaan vaipuu itsetyytyväisyyteen ja täydellisesti keskittyy 
itseensä ja kieltää tai suhtautuu välinpitämättömästi muihin kan- 
soihin, lopulta joutuu kansallisesti eristetyksi kaikista muista, mikä 
merkitsisi kaiken yhteistyön loppumista ja kaikkien yhteisten 
korkeampien suoritusten raukeamista. Myöskin kansojen välisissä 
suhteissa yksilöllisyyden tunnustaminen voi johtaa äärimmäiseen 
yksilöllistymiseen, mistä koituisi kaikille vahinkoa, ellei tunne 
suuremman järjestyksen puitteisiin sopeutumisen välttämättömyy- 
destä pane estettä tälle kehitykselle. Nykyään keskustellaan paljon 
siitä uudesta järjestyksestä, jota Euroopassa yritetään poliittisesti 
toteuttaa. On tärkeätä muistaa, että tämä uusi järjestys rakentuu 
juuri niille ajatuksille, joita me tässä olemme käsitelleet, ja että 
yksityisen kansan kansallistunne ja kansallinen kulttuuri ovat sille 
aivan yhtä välttämättömiä edellytyksiä kuin vapaiden persoonal- 
lisuuksien voima jonkun kansan sisäiselle kansalliselle järjestykselle; 
kuitenkin: se järjestys, jonka me aiomme aikaansaada, estääksemme 
kansoja kulkemasta eri suuntiin ja siten vahingoittamasta yhteistä 
suorituskykyään, ei suinkaan kuoleta kansakuntien itsetietoisuutta, 
vaan edellyttää sen olemassaoloa; Tämä järjestys ei ota lähtökoh- 
daksen eikä päädy kansainvälistettyjen, s. o. kansallisesti tuhottujen 

kulttuurien muodostamaan harmaaseen yhtäläisyyteen, vaan nousee 
ylpeiden, elinvoimaisten kansallisten kulttuurien pohjalta, jotka 
tämä järjestys sitten yhdistää vapaaehtoiseen yhteistyöhön, joka 
tähtää korkeampiin suorituksiin. 


Tähän me voimme lopettaa esityksemme. Se on osoittanut meille, 
että persoonallisuuden, vapauden ja järjestyksen käsitteiden ei 
suinkaan tarvitse olla ristiriidassa keskenään, vaan että ne rikas- 
tuttavat ja täydentävät toisiaan. Mutta samalla se on selvittänyt, 
mikä syvä sisäinen muutos meissä on tapahtunut verrattuna edel- 
liseen aikakauteen. Sukupolvi sitten puhuttiin myöskin siitä, kuinka 
välttämätöntä oli järjestää Eurooppa uudelleen, ja kuten tunnettua 
ruvettiin tätä silloista tavoiteltua ihannetta nimittämään omalla 
erikoisella sanalla. Mutta ,Pan-Eurooppa' oli yhtäläisyysaatteen 
ajan lapsi, sen ihanne perustui yhtäläisyyden oppiin ja kielsi 
ihmisten, kansojen ja kulttuurien väliset eroavaisuudet, sen tarkoituk- 
sena oli tehdä koko Euroopan poliittisesta, taloudellisesta ja henki- 
sestä elämästä matala ja harmaan yhdenmukainen, se piti valtioiden 
välisiä rajoja aivan samanlaisina vanhentuneen menneisyyden 
historiallisina jäännöksinä kuin eri kielien ja kulttuuripiirienkin 
välisiä rajoja, vaikka kieli ja kulttuuri todellisuudessa muodostavat 
kansan arvokkaimman omaisuuden. Kun me tänään puhumme uudesta 
järjestyksestä Euroopassa, niin se tapahtuu sen uuden elämäntunteen 
hengessä, joka tietää eroavaisuuksien olevan olemassa ja pyrkii 
säilyttämään persoonallisuuden niin yksityisten ihmisten elämässä 
kuin kansan historiallisessa elämässäkin. Uusi järjestyksemme, niin 
voimakkaasti kuin se ehkä ulkonaisessa suhteessa tuleekin yhdistä- 
mään kansat yhteen, on aina vaaliva ja säilyttävä persoonallisuu- 
den vapauden, jotta sekä yksityiset kansat että yksityiset ihmiset 
voisivat täysin käyttää hyväkseen niitä taipumuksia ja voimia, jotka 
luonto on niille antanut. Ja me uskomme, että meillä on täysi oikeus 
tähän mahdollisuuksiemme kehittämiseen, niin, että se on jopa 
meidän velvollisuutemme. Jokainen perinnöllisten ominaisuuksien 
antama mahdollisuus on kehitettävä mahdollisimman korkealle. Se 
on oman onnemme edellytyksenä. Mutta se on myöskin se palvelus, 
jonka me voimme tehdä sille yhteiskunnalle, johon meidät on pantu 
ja joka sitten taas puolestaan kohottaa inhimillisen ja kansallisen 
elämän suurempaan kukoistukseen. 

KORPRAALI JUHA SEPPÄNEN, svomri: 


Historiallinen 
oikeudenmukaisuus 


Eräs nerokas kulttuurihistorioitsija on kirjoittanut: ,,Se syvälle 
ihmisolemukseen juurtunut sydämen penseys ja hengenpelkuruus, 
joka ei koskaan uskalla tunnustaa pahaa tekoaan, on jokaisen 
yhteiskunnan salainen sairaus ja koituu jokaiselle turmioksi. Se 
on se kuilu, joka on nielevä liberalismin ja klerikalismin, plutokratian 
ja köyhälistön diktatuurin. Onko siis minkäänlaisen maailmankatso- 
muksen mahdollista säilyä syöksymästä tuhon kuiluun? Eikö jokainen 
maailmankatsomus väitä omaavansa absoluuttisen totuuden? Missä 
on perimmäinen syy ja missä pelastus? 

Syy on siinä, että kaikki tähänastiset maailmankatsomukset ovat 
olleet teoreettisia luomuksia ja siis kangistuneita omiin kaavoihinsa. 
On yritetty sulkea ikuisesti virtaavaa elämää määrättyyn altaaseen, 
pysähdyttää aika ja estää tulevaisuuden tuleminen. Tuo rikos elämää 
vastaan on kuitenkin aina tullut kostetuksi. Altaitten patorakennel- 
mat ovat murtuneet elämän sisäisen voiman, hengen murtamina. 
Nykyinen kapitalistinen plutokratia ja materialistinen kommunismi, 
jotka syvimmältä olemukseltaan ovat vain saman aatteen eri nimi- 
tyksiä, ovat koettaneet sitoa, kahlehtia elämän aineeseen, mutta 
ratkaiseva aina ja kaikkialla on henki, ei milloinkaan aineellinen 
mahti. Padot murtuvat vääjäämättömästi, sillä elämä ei siedä 
koskaan tehtävän rikosta itseään kohtaan. Se voi näennäisesti taipua 
vuosisadoiksikin, mutta silloin, kun vääryy sitä kohtaan on kasvanut 
liiaksi ja uhkaa tuhota sen, se repii kahleensa ja etsii itselleen uuden 
uoman. Tulvanomaisesti se pyyhkäisee kaiken luonnottoman tieltään 
ja hävittää sen, jättäen vain puhtaimman ja voimakkaimman jälielle. 

Mutta kuinka nyt olisi meneteltävä, jottei uutta patoa ja uutta 
tulvaa enää pääsisi syntymään? Eikö ole sula mahdottomuus puut- 
teellisen ihmisjärjen luoda itselleen maailmankatsomusta, aatetta, joka 
ei koskaan osoittautuisi vääräksi, muodostuisi elämälle, hengelle 

padoksi? Emmehän koskaan voi etukäteen arvata, minkälaisiin esim. 
sosiaalisiin kysymyksiin tulevaisuuden ihminen vuosisatojen kuluttua 
joutuu hakemaan ratkaisua. Tuo ratkaisu voikin silloin olla aivan 
päinvastainen kuin se, jota me tämän vuosisadan ihmiset pidimme 
ehdottomasti oikeana. Nykyiset tapahtumat ja nykyinen ajan henki 
antavat meille kuitenkin oikeuden uskoa, että tuohon ratkaisematto- 
malta näyttävään kysymykseen voidaan löytää ratkaisu. Ja se on 
jo löydetty. 


Koko Eurooppa osoittaa tällä hetkellä taistelullaan, että se on 
löytänyt sen ratkaisun, jota etsiessään menneet sukupolvet ovat 
vuosisatojen aikana saaneet vuodattaa vertaan Euroopan sisäisissä 
taisteluissa. Se ratkaisu on: Oikeudenmukaisen, elimellisen kehityksen 
välttämättömyyden tunnustaminen sekä valtiollisessa että kansal- 
lisessa elämässä. 


Kapitalistinen ja kommunistinen yhteiskunta ovat perustuneet 
siihen luonnottomaan järjestelmään, että jokin määrätty ryhmä ia 
määrätyt itsekkäät, minäkeskeiset henkilöt ovat ilman todellista 
moraalista ylemmyyttä ottaneet itselleen oikeuden hallita muita, 
koko kansaa. Mutta juuri tuossa on se sulku, joka maailmassa aina 
tähän asti on asetettu elimellisen kehityksen tielle. Se on johtanut 
sen luonnottoman yhteiskuntamuodon kehittymiseen, joka räikeim- 
pänä esiintyy Venäjällä. Kommunistisessa yhteiskunnassa absolutismi 
ilmenee luokkaterrorina, kapitalistisessa yhteiskunnassa taas pluto- 
kratiana. Molempien vaikutus kansakokonaisuuteen on yhtä tuhoisa. 
Orjajoukot ja työttömien laumat todistavat sen liiankin selvästi. 


Ainoastaan oikeudenmukainen elimellinen kehitys voi taata yksi- 
löille, kansoille ja koko Euroopalle onnellisen tulevaisuuden. Vain 
se yksin voi luoda pysyväistä ja ristiriidatonta. Meidän on myöskin 
epäröimättä tunnustettava se historiallinen totuus, että kansa ei 
kokonaisuudessaan koskaan ole pystynyt luomaan mitään kulttuuria, 
vaan sen ovat aina tehneet suuret yksilöt, jotta voisimme oikein 
ratkaista niin tärkeän kysymyksen, kuin valtion sisäinen organisatio 
on. Myöskin kapitalismi ja kommunismi ovat asettaneet itselleen 
johtajat, mutta millä tavoin? Edellinen on perustanut johtaja-ase- 
mansa rahaan, jälkimmäinen veriseen terroriin. Kumpikaan ei ole 
antanut luonnollisen kehityksen vallita, sillä todellisen johtajan on 

omalla työllään ja omilla moraalisilla kyvyillään ansaittava se 
asema, joka hänelle kansansa keskuudessa uskotaan. 

Uuden, nousevan ja yhtenäisen Euroopan on ehdottomasti nou- 
datettava oikeudenmukaisuutta sekä kansallisessa että valtiollisessa 
elämässään, jos se tahtoo elää ja luoda todella suurta, eikä sortua 
ainaisiin sisäisiin taisteluihinsa. Meidän on muistettava, että kaikki 
historiallinen kehitys tosin vaatii itselleen pitkän ajan, mutta että 
todella pysyväiseksi ei maailmassa voi muodostua yksikään yhteis- 
kuntajärjestys, joka perustuu harhakuville ja kieroille ajatuksille ja 
joka koettaa sovelluttaa luonnonvastaisia ja petollisesti levitettyjä 
vaatimuksia tai suoranaisia valheita elävään elämään. 


Lähetän tässä Teille muutamia rivejä, jotka Te voitte julkaista 
lehdessämme, jos se tuntuu Teistä soveliaalta: 

Kaitselmuksen lähettämän nerokkaan Adolf Hitlerin osaksi tuli 
suuri kunnia johtaa ristiretkeä, joka tulee tuhoamaan sen hirviön, 
joka uhkasi syöstä ihmiskunnan kurjuuden kuiluun. Niiden kansa- 
kuntien nuoriso, joita bolshevistinen basilli ei veilä ole tartuttanut, 
kuulee hälytysäänen ja kiiruhtaa sotalippuineen voitokkaan Saksan 
rinnalle. Monet tulevat ehkä väittämään, että me espanjalaiset 
teemme sen vihasta ja kostonhalusta. Ei! Espanjalaisina ja kato- 
lilaisina eivät tuollaiset alhaiset intohimot pysty meitä liikuttamaan. 
Mutta samalla on kuitenkin totta, että me emme voi unohtaa 
kaatuneitamme ja tuhansia murhattuja maamiehiämme. Caudillon 
äsken lausumat sanat: ,,Jos on välttämätöntä, tulemme asettamaan 
kommunismin vastaiseen taisteluun emme ainoastaan yhtä divi- 
sloonaa vaan vaikkapa miljoonan espanjalaista!", ilmaisevat sen, 
mitä Espanjan nuoriso tuntee. Ja meillä, joiden osaksi on tullut se 
kunnia, että me saamme edustaa Espanjaa tässä taistelussa, meillä 
ei ole muuta kuin yksi kunnianhimoinen toive: että saamme uhrata 
päämäärän saavuttamiseksi viimeisen veripisaramme, jos se on 
välttämätöntä! 

Enrlgue Rey Sismonde 
Espanjan Sininen Divisioona. 

MARIO NAVARRO, ESPANJAN SININEN 
DIVISIOONA: 


Aurinkoon ...! 


Kuvauksia tämän talven taisteluista 


Lunta 


Päivä koitti harmaana ja kylmänä, hienoja lumihiutaleita putoili 
maahan ja peitti sen valkeaan vaippaansa, joka hetki hetkeltä kävi 
yhä paksummaksi. Leikkisä tuuli tanssitteli keveitä hiutaleita 
oikullisesti, mutta se ei pystynyt pidättämään niitä ilmassa ja 
niinpä menettivät ympäröivät pellot vehreytensä ja sulautuivat 
yksitoikkoiseksi, kaiken värinsä kadottaneeksi maisemaksi. 

Lapsi avasi silmänsä nuoren, onnellisen äidin hyväilyihin, joka 
nopeasti puki pojan ylle säestäen toimitusta suukkosin, jotka 
houkuttelivat pojalta iloisen naurun. Pitäen lasta yhä sylissään äiti 
vei hänet sitten ikkunaan, josta niin hyvin saattoi nähdä laajan, 
valkoisen lumilakeuden; ja lapsi nauroi hurmaantuneena tästä 
näystä, joka avautui hänen viattomien silmiensä eteen eikä väsynyt 
tuijottamasta valkoiselle lakeudelle. Hänen haparoivat kätensä 
yrittivät tarttua lumeen, joka peitti ikkunalaudan, mutta kun hän 
kosketti sitä, herätti se hänessä ensimmäisen kerran kylmyyden 
tunteen. Tietämättä miksi, hän alkoi itkeä ja pudotti kädestään tuon 
kylmyyden aiheuttajan, painautuen entistä lähemmäksi äitiään, joka 
suuteli häntä hellän äidillisesti ja kuivasi kylmän pikku kätösen. 

Siitä on nyt kulunut pitkä aika. Ihmetteleväsilmäisestä lapsesta 
on tullut vahva nuorukainen, joka on täysin selvillä omista teoistaan 
ja joka lapsen koltun asemesta nyt kantaa saksalaisen sotilaan 
tummanharmaata asetakkia. Hänen haparoivista kätösistään on nyt 
tullut kaksi mahtavaa kouraa, jotka voimakkaasti puristavat kivääriä, 
jolla hän puolustaa asemaansa. 

Loputtomilta näyttäviä lumihiutaleita on tänäänkin pyryttänyt 
maahan peittäen sen häikäisevän valkoiseen vaippaansa. Samat 
silmät tarkastelevat tätä uutta lumimaisemaa, josta kaikki väri on 

kadonnut. Vasta tänään, 23 vuoden suruttoman ja huolettoman 
elämän jälkeen lumi tekee hänet surulliseksi, tänään nousee tuo 
lapsuudenmuisto hänen mieleensä ja tänään, jolloin kääriliinaksi 
muuttunut aro täyttää hänet tuskalla, hän ehkä ymmärtää, miksi 
hän yhtäkkiä alkoi itkeä, kun hän pienenä poikana ensimmäistä 
kertaa kosketti kädellään lunta. 

Säälimätön tuuli pieksää hänen kohmettuneita kasvojaan. Lunta 
sataa ja sataa, äänettömästi ja loputtomasti. Ja se näyttää tukah- 
duttavan tuon rohkean, vahvan nuorukaisen kaikki ajatukset kylmään 
syleilyynsä. 


Wolchowin veriuhrit 


Tuona kirkkaana ja valoisana aamuna paistoi aurinko kuten 
aikaisemminkin ja sen kultaiset säteet saivat Wolchowin hopeaisat 
vedet kimaltelemaan; mutta tähtien kuningatar ei tänään löytänyt- 
kään säteilevää kuvajaistaan sen aalloista kuten tavallisesti, sillä 
sen pinnalla uiskenteli tummia tahroja, jotka kertoivat hirvittävistä 
ja traagillisista tapauksista. 

Se oli verta, jonka kahdeksantoista ,Espanjan vapaaehtois- 
divisioonan'* sankaria oli uhrannut isänmaan alttarille — kahdek- 
santoista täydellistä sielua, kahdeksantoista jaloa sydäntä, jotka 
olivat vannoneet palvelevansa pyhää ihannetta. Joka ainoan 
urhoollisuuden muisto tulee elämään meissä, emmekä me ikinä 
unohda sitä suurenmoista tapaa, millä he suorittivat viimeisen 
tehtävänsä kuolema silmiensä edessä. 

Pitämättä suurta melua yrityksestään he olivat edellisenä yönä 
uiden ylittäneet Wolchowin tunkeutuakseen itse pedon luolaan ja 
tehdäkseen — vihollisen suunnitelmat tyhjiksi. He tiesivät, että 
takaisinpaluu kävisi mahdottomaksi, että koko vihollislauma hyök- 
käisi heidän jälkeensä, syöksyisi heidän kimppuunsa ja kostaisi 
heille katalasti heidän urhoollisuutensa. Mutta siitä huolimatta 
lähtivät nämä kahdeksantoista toverusta hymy huulillaan varmaan 
kuolemaan. 

Kalpea kuunvalo oli juuri alkanut valaista yksitoikkoista venä- 
läistä maisemaa, kun he hämmästyttävällä tarkkuudella saavuttivat 
määräpaikkansa. He tuhosivat kaikki esteet, jotka tulevassa hyök- 
käyksessä olisivat olleet joukkojemme tiellä. He valtasivat vielä 

kaksi konekivääriä ja alkoivat sitten vetäytyä takaisin asemiamme 
kohti. He käyttivät hyväkseen vihollisen hämmästystä ja hämminkiä, 
mutta kun he juuri olivat päässeet joen rannalle, sai vihollislauma 
heidät kiinni ja syöksyi kahlaamolle. Heidän paluutiensä oli täten 
katkaistu ja he päättivät puolustaa elämäänsä. He etsivät suojaa 
joistakin kranattikuopista ja alkoivat vähillä ammuksillaan jär- 
jestelmällisen tulituksen, 


Heidän tekemänsä sitkeä vastarinta enemmän kuin kokonaista 
vihollispataljoonaa vastaan teki mahdolliseksi sen, että joukkojemme 
pääosa pääsi ylittämään joen ja rientämään sinne, missä bolshevikit 
hurjimmin hyökkäsivät, Näiden kahdeksantoista miehen päättä- 
väisyys teki etenemisen vaikeaksi ryssille. Heidän halunsa puolustaa 
asemiaan teki heidän voimansa kaksinkertaisiksi, ja niinpä heidän 
onnistui pitää hallussaan maakaistaleensa enemmän kuin tuhannen 
raivoisan ryssän hyökkäyksestä huolimatta. Näin taistelivat nämä 
urhoolliset kaksi pitkää raskasta tuntia. Maastovaikeuksien vuoksi 
apujoukkojen saapuminen viivästyi. Kun ne vihdoin pääsivät perille 
ahdistettujen luokse, lyötyään vihollisen pakosalle lyhyessä taiste- 
lussa, tapasivat ne vain kahdeksantoista ruumista, jotka oli pistimillä 
keihästetty maahan ja joiden päät oli ruhjottu kiväärinperillä. 
Mutta nämä kahdeksantoista pitelivät vieläkin kuoleman jäykistä- 
missä käsissään kivääreitä, joiden avulla he niin ihailtavalla 
rohkeudella olivat puolustaneet asemiaan. 


Heidän edessään makasivat sekavissa kasoissa ja puoleksi veden 
peittäminä ne lukuisat kaatuneet, jotka tämä hirvittävä kahdeksan- 
toista sankarin murha oli vaatinut viholliselta. 


Aina, kun torvet antavat merkin rukouksen alkamisesta herättä- 
vät ne eloon muiston näistä kahdeksastatoista lippujen peittämästä 
ruumiista ja rukouksen kohotessa huuliltamme vahvistuu meidän 
sydämissämme vakaa päätös tulla näiden kahdeksantoista kaltaisiksi. 
He katsovat ikuisessa vartiossa tähtitaivaalta alas maahan, jota he 
kostuttivat verellään. 


Päivät vierivät nopeasti ja oikullinen Wolchow virtailee hyrs- 
kyillen leveässä uomassaan, mutta siellä missä sen vedet kerran 
värjäytyivät punaiseksi se virtaa hitaasti ja äänettömästi, ikäänkuin 
osoittaen kunnioitustaan niille, joiden veri sekaantui sen aaltoihin. 

Marssilla kohti Leningradia 


Äkkiä = rikkoivat harmaan, kylmän iltapäivän hiljaisuuden 
Wolchow-lohkolla sytyttävät laulut, ajoneuvojen melu ja joukkojen 
siirtymistä ohjaavien upseerien komentohuudot, Kolonna toisensa 
jälkeen — mainehikkaasta. — ,Espanjan = vapaaehtois-divisioonasta'* 
vyöryy ohitse. Sen tehtävä tällä lohkolla on loppuun suoritettu. 
Kuinka paljon urhoollisuutta ja sankaruutta täällä onkaan nähty. 
Sankarillisia puolustustaisteluja, rohkeita äkkiyllätyksiä, huimia 
yrityksiä. Kuinka usein tätä maata €kirottinkaan = kuukau- 
simääriä kestäneen asemasodan odotusvaiheessa. Aina sama 
yksitoikkoinen, hiljainen ja petollinen maa. Ja kuitenkin tänään, 
kun sille on jätettävä hyvästi ja siirryttävä taistelemaan toisella 
yhtä vastuunalaisella paikalla, Leningradin lohkolla, ei löytyne 
ketään, jolle ei kävisi vaikeaksi jättää hyvästi tälle paikalle, jossa 
taisteluinto ensi kerran pääsi leimahtamaan liekkiinsä. Meidän 
kaikkien mieliin, jotka nyt lähdemme ollaksemme koskaan palaa- 
matta tähän tuttuun ympäristöön, kohoaa muisto taisteluista, 
toverista, joka on haudattu tänne, jostakin leikkisästä keskustelusta 
illalla. Aurinko päättää ratansa taivaalla ja laskeutuu taivaanrannan 
taakse, mutta kolonna marssii yhä edelleen. Pohjoistuuli tunkee 
luihin ja ytimiin, Mutta tämä uusi ennakkoluuloton nuoriso vain 
laulaa ja nauraa edelleen. 

Hajaantuneina, yksitellen he jatkavat matkaansa. Tykit paukku- 
vat, kranaatit räjähtelevät, mutta he painautuvat maahan, polvilleen, 
ryömivät nelinkontin ja selviytyvät lopulta juosten vaarallisesta 
paikasta. Ja jälleen kajahtelevat laulut, jokainen yhtyy tiedottomasti 
tasaiseen marssintahtiin. 

Yön varjot laskeutuvat maahan ja peittävät aron, joka ei tarjoa 
silmälle mitään muuta kuin autiutta ja kurjuutta. Silloin tällöin 
tulee näkyviin mökki, joka antaa aavistuksen siitä elämästä, mitä 
niinsanotun ,neuvostoparatiisin' asukkaat ovat tuomitut viettämään. 
Rasituksiin tottuneet ruumiimme eivät enää tunne 39 kilon painoisten 
varustusten taakkaa. Kylmyys, joka on käynyt entistäänkin viiltä- 
vämmäksi ei enää tunnu miltään marssin rasituksista hikiseksi 
käyneessä ruumiissa. Yksinäiset kylät ja autiot pellot jäävät 
automaattisesti taakse, tuska ja väsymys eivät enää tunnu. Vihdoin- 
kin saavutetaan päivän tavoite, pieni metsikkö, jolta on riistetty 


27 


kaikki sen luonnollinen kauneus. Maasta irti reväistyt puut ja 
kuulien katkomat oksat tarjoavat surullisen näyn. Nyt alkavat 
rasitukset tuntua. Peitteitä levitetään, telttoja pystytetään, hevoset 
riisutaan valjaista ja hiljaisuus laskeutuu vähitellen kaiken ylle. 
Sen rikkoo vain leirin turvallisuutta valvovien vartiomiesten koti-. 
ikävästä kertova kuiske. , 

Näin kuluu päivä toisensa jälkeen. Pikamarssissa, jotta vihdoinkin 
päästäisiin päämäärään, ,Espanian vapaaehtois-divisioona'* lähestyy 
uutta taistelulohkoaan, Miehet marssivat auringonpaisteessa, viiltä- 
vässä pakkasessa ja virtaavassa sateessa aina yhtä tyytyväisinä 
ja iloisin kasvoin, jotka ilmaisevat heidän uskonsa lopulliseen 
voittoon. Heidän nuorilta huuliltaan, jotka ovat jo saaneet maistaa 
elämän kovuutta, kumpuilee hiljaa mutta voimakkaasti heidän 
lempilaulunsa ,Cara al Sol', joka tuo ilmi heidän voitontahtonsa 
ja pyrkimyksensä kunnian ja maineen saavuttamiseen. 


Eräs ranskalainen ylioppilas kirjoittaa meille itärintamalta: 

Siitä on jo kauan, kun minulla viimeksi oli tilaisuus kirjoittaa 
Teille. Nyt käytän hyväkseni taistelutoimien välissä olevaa 
lyhyttä lepohetkeä kertoakseniT eille, mitä minulle on tapahtunut. 

Viimeisen kirjeeni jälkeen ovat tapaukset seuranneet toisiaan 
nopeassa tahdissa, ja meidän oli pakko suorittaa varsin luomat- 
tavia sotatoimia. Mutta nyt, kun bolshevikkien hyökkäykset 
ovat laimentuneet, olemme saaneet olla hiukan rauhassa. Voin 
vakuuttaa Teille, että takanamme olevien kaikkein raskaim- 
pienkaan päivien aikana ei innostuksemme ja moraalimme 
vähääkään heikentynyt. Päinvastoin! Kuta vaikeampi tilanne ja 
kuta huonompia uutiset, sitä innokkaammin pyrimme suoritta- 
maan = velvollisuutemme. Toverit, tämän Teille osoittamani 
kirjeen tarkoituksena on ilmaista. Teille, että ranskalaiset 
vapaaehtoiset, kuten kaikki muutkin Euroopan sotilaat ovat 
lujasti päättäneet palvella yhteistä asiaa ja voittaa. 

Toivoen, että pian taas saan kuulla Teistä, tervehdin Teitä 
sydämellisesti uuden Euroopan hengessä. 

Aliupseeri B. Pöchart, 
Pariisin yliopisto. 

ANTON VAN DEN EYNDE, 
FLANDERIN VAPAAEHTOISLEGIOONA: 


Minulla oli toveri 


Nyt kun kaikki on ohi, kun routa sulaa maasta, kun päivät 
käyvät lämpimämmiksi ja yöt syvemmiksi, nyt minäkin voin jälleen 
puhua hänestä, toveristani, joka lepää Venäjän rajattomalla 
lakeudella. 


Älkää ajatelko, että hän oli mikään huomattava mies, sellainen, 
joka suoritti suuria tekoja. Sitä hän ei ollut. Mutta hän oli toveri. 
Ja miehet, jotka kuukausi kuukaudelta ovat häilyneet elämän ia 
kuoleman välisellä kapealla rajalla tietävät, mitä se merkitsee: toveri. 


Kuinka se nyt olikaan? 


Istuimme yhdessä tulen ympärillä, kypärät kädessä, kiväärit 
polvien välissä. Kello 1 meidän oli määrä hyökätä metsän läpi S:n 
suuntaan. Ulkona synkässä yössä raivosi myrsky. Tulen punainen 
loimu loihti koville kasvoille lämmön ja sydämellisyyden häivähdyk- 
sen, Ajatuksemme palasivat kotiin, muistelimme kaikkia niitä 
pikkuseikkoja, jotka meille kaikille kerran merkitsivät elämää ja 
jotka nyt tuntuvat niin kaukaisilta, niin äärettömän kaukaisilta .. . 


Hän istui meidän keskellämme, piti päätään hieman kumarassa 
ja hymyili hiljaa itsekseen tuijottaen tuleen. Sitten hän alkoi puhua, 
yhtäkkiä ja käyttämättä suuria sanoja. Hän ilmaisi vain sen, mitä 
me kaikki sisimmässämme ajattelimme. Hän puhui äidistään, 
tytöstään ja kodistaan, joiden kuvaa hän kantoi sisällään ja siitä, 
millaista kaikki oli ollut ja millaisena hän kuvitteli kaiken jälleen 
kerran kohtaavansa. Mutta sitten hänen ajatuksensa vapautuivat, 
ja hän puhui koruttomasti ja yksinkertaisesti niistä korkeista ihan- 
teista, joihin hän uskoi ja joiden puolesta hän taisteli, ja hänen 
sointuvan äänensä lämpö sai meidät unohtamaan harmaan todelli- 
suuden ympärillämme. 

Hyökkäykseen on vielä kaksi tuntia. Onko aika kokonaan 
pysähtynyt kulussaan? Sydämemme täyttää levottomuus ennen 
taistelua, tuntemattoman maagillinen tenho ympäröi meidät. Raikas 
pojanääni kertoilee koko ajan yksinkertaisia asioita, jotka ovat 
kaikille tuttuja ja jotka jokainen käsittää. 


No, vihdoinkin. Ovi aukeaa ja upseeri katsahtaa sisälle: ,Kaikki 
kuntoon ja ulos rivistöön!'' 


Unelma on hälvennyt. Miehet venyttelevät itseään ja ryhdistäty- 
vät. Nyt käydään tekoihin! 


Tuntia myöhemmin makaamme metsän rajassa keskellä taistelun 
tuoksinaa. Bolshevikit puolustautuvat itsepintaisemmin kuin oli 
odotettu. Kaikki helvetin henget näyttävät päässeen irti, Tuulen 
ulvonnan, kranaattien sähinän ja kuulien viuhinan läpi kaikuvat kovat, 
lyhyet käskyt: Konekivääri eteen! Ammuksia eteen! Kranaatinheitin 
asemiin! 

Yö tuntuu loputtoman pitkältä, tunti kuluu toisensa jälkeen, 
Kello 6 aamulla teemme läpimurron ja tunkeudumme vihollisasemiin. 
» Eteenpäin, pojat! Bolshevikit perääntyvät!" 


Toverini seisoo vieressäni. Me taistelemme rinta rinnan ja se 
tuntuu aivan luonnolliselta. Me raivaamme itsellemme tien yhä 
syvemmälle metsään, Me olemme kuin kuumeessa; me tunnemme, 
että voitto on meidän! 

Silloin se tapahtuu. Kranaatti iskee maahan kolmen metrin päässä 
meistä. Samalla hetkellä tunnen viiltävää tuskaa käsivarressani. 
Minuun on osunut. 

Kun katsahdan sivulleni, näen hänen makaavan maassa. Hänen 
kätensä lepää rinnalla, hänen kasvonsa ovat vahankalpeat, mutta 
selko selällään olevissa jo jähmettyneissä silmissä on voittajan katse. 


Jää hyvästi, toveri! Taistelu oli kova tänä yönä. Lepää rauhassa 
vieraassa mullassa! 

Hän oli tuntematon sotilas, eräs monista, Mutta se aate, jonka 
puolesta hän uhrasi elämänsä tulee elämään, ja sen mukana myöskin 
hän. Hänen henkensä liittyy kaikkien itärintaman taistelijoiden 
henkeen ja muodostaa voittamattoman suojamuurin Euroopan 
ympärille. 

DORIN SIDORCIUC, JASSY: 


Akateeminen nuoriso 
asettuu vartiopaikalleen 


Kaksi kuilun eroittamaa maailmaa tuijottaa toisiaan, Toisella 
puolella seisoo todella jalo nuoriso, joka on varma päämäärästään 
ja tiestään, valiojoukko, joka on kasvanut esiin kansan keskuudesta 
ja jota kannattavat vertaansa vailla olevien perinteiden ja kasvatuk- 
sen näkymättömät siivet — ja toisella puolella seisoo mitäänsano- 
maton joukko, jonka lapsellisen hengen tunnottomat nousukkaat 
ohjasivat harhaan. 

Ihanteellisen elämänkäsityksen ja häikäilemättömän itsekkyyden 
välisiä yhteenottoja on sattunut kaikkialla, ja ne ovat aina päätty- 
neet niiden tuhoon, jotka rakastavat kuiluja. 


Voimakas vapaudentunne ja suuremmoiset ihanteet täyttävät 
meidän nuorisomme. Euroopan nuorison edustajat, joille on ominaista 
tahdonvoima, arvostelun kirkkaus, tunteen vapaus ja innostumiskyky, 
joka lämmittää heidän sydämiään ja antaa heille voimaa uhrien 
kantamiseen, kohtasivat toisensa ensimmäistä kertaa kauniissa 
Espanjassa, jossa he taistelivat oikeudenmukaisuuden voittoon 
viemiseksi, Tänään he jatkavat tätä taistelua idässä. 


Emme koskaan unohda niitä vapaaehtoisia, jotka yhdessä 
espanjalaisten toveriensa kanssa viattomalla verellään kirjoittivat 
ylevimmät sivut kunnian kirjaan, sillä heidän uhrinsa antoi meille 
esimerkin, jota tänään seuraavat tuhannet nuoret soturit, jotka 
keskeyttivät opintonsa ja tarttuivat aseisiin taistellakseen koko 
Eurooppaa uhkaavaa vihollista vastaan. Juuri nuoriso on ymmärtä- 
nyt tämän ajan tehtävän. Se selvisi ensimmäiseksi juuri nuorisolle, 
joka sankarillisen kuolemansa kautta pelastaa Euroopan kunnian. 
Joillakin tämän mannermaan seuduilla vallitsee kuitenkin vielä 
välinpitämättömyys, jopa vastahakoisuuskin. Miksi tämä Euroopan 
nuoriso vuodattaa vertaan tuhansien kilometrien päässä koti- 
seudultaan? 

Koska nämä nuoret eivät ole ainoastaan vanhempiensa lapsia, 
vaan myöskin isänmaansa, kansansa lapsia, koska heidän isän- 
maansa historia elää heissä edelleen ja koska tämä nuoriso koko 
sydämellään tuntee Schillerin sanat: 

»Ans Vaterland, ans teure, schlieB Dich an, 

Das halte fest, mit Deinem ganzen Herzen.'' 
Koska näillä nuorilla sotureilla on uskonto, ovat he myöskin 
uskonsa palvelijoita. Antautuen rajattomalla innolla tämän palavan 
tunteen valtaan he palvelevat sitä, kunnes heidän voimansa raukea- 
vat. Tämä nuoriso ei tunne mitään häviötä tai aseistariisumista, 
sillä se mahti, jonka puolesta he taistelevat on ikuisesti voittamaton. 
Antakaamme erään nuoren, Euroopan puolesta Espanjassa kaatuneen 
sankarin puhua meille kaikille: 

»Kärsimysten pimeydestä ei koskaan voi syttyä pelastavan valon 
liekki, mutta meidän kaipuumme ja meidän toivomuksemine ovat 
sytyttäneet meidän sisimpäämme valon, joka kirkastaa koko 
olemuksemme. Tämä valo on Jumalan mielen mukainen uusi käsky: 
»Uusi elämä, oikeudenmukaisuus, urhoollisuus.'' 

Hän kaatui meidän kaikkien puolesta. Hän oli sielullisesti puhdas, 
hän oli urhoollinen ja hänellä oli ehdoton, epäitsekäs uhrimieli, 

Koska hän kaatui Espanjassa olematta espanjalainen, niin 
velvoittaa hänen kuolemansa, joka koskee meitä kaikkia samalla 
tavalla, koko Euroopan akateemisen nuorison yhdistämään aseensa 
ja taistelemaan yhteisen oikeuden ja yhteisen ihanteen puolesta. 


Kun suuri joukko; ihmisiä työskentelee yhteisen oikeuden puolesta, 
niin samalla heitä innoittaa yhteinen ihanne. Kaikella olevaisella, 
kaikella elämään kuuluvalla on mahdollisuus puolustaa olemassa- 
oloaan, niinpä siis myös oikeudella. Tämä merkitsee taistelua. 
Taistelun avulla saatu oikeus on korkeinta, mitä ihmiskunta omistaa. 
Tämän taistelun avulla saavutetun oikeuden hyväksyy kaikkien 
ihmisten omatunto. Tämä taistelun avulla saavutettu oikeus on 
ainoa todellinen ja luonnollinen oikeus, jonka kaikki tunnustavat. 
Tämän oikeuden pohjalta lähtien Euroopan nuoriso äskettäin taisteli 
Espanjassa, tänään Venäjällä ja se tulee aina taistelemaan, kun 
Euroopan pelastus sitä vaatii. 

Euroopan sankariarmeijoiden riveissä taistelevan akateemisen 
nuorison rinnalla seisoo täysin sydämin ja sieluin se osa akateemista 

nuorisoa, joka luennoilla ja yliopistojen kirjastoissa nyt ammentaa 
itselleen tietoja ja valmistautuu asettamaan ne yhteisen edistyksen 
palvelukseen jokaisen yksityisen kykyjä vastaavalla tavalla. 

Älkäämme = moittiko = opiskelijoita, jota ovat opiskellessaan, 
työskennellessään tai muita neuvoessaan näennäisesti syrjässä, sillä 
yksinäisyydessä he oppivat tekemään työtä ja elämään vaatimatonta 
elämää. Yksinäisyydessä he oppivat ymmärtämään, mikä viisaus 
piilee pitkässä vaikenemisessa ja mikä kauneus yksinkertaisim- 
missakin töissä. 

Tämän henkisen valmistautumisen ohessa nuoriso osallistuu 
sotilaalliseen valmennukseen, voidakseen tarpeen tullen heti tarttua 
kaatuneiden toveriensa aseisiin, kuten nämäkin toisaalta heti 
palattuaan rintamalta ottavat kirjat käteensä, Akateemikko, joka 
viettää päivänsä hauraan työnsä parissa, on sen vuoksi elämän- 
janoinen ja todellisen luomisinnon täyttämä. Elämä on tälle 
nuorisolle vain keino tuoda esille omat henkilökohtaiset kykynsä, 
joiden tarkoituksena on palvella ihmiskuntaa. 

Nuori akateemikko, mihin kansakuntaan hän sitten kuuluneekin, 
taistelee teräksisin ja henkisin asein huomispäivän Euroopan 
paremman kohtalon puolesta, ja jokainen näistä akateemikoista 
saattaa sovelluttaa itseensä saksalaisen sananlaskun: 

,On epäsaksalaista olla pelkkä saksalainen!'* 

Sanat, jotka sattuvalla tavalla ilmaisevat yhteisen hyvän puolesta 
suoritetun taistelun suuruuden ja jotka tulevat pitämään paikkansa 
vielä meidän kuoltuammekin. 

Rikkain sydämin, hymy huulillaan, katse kohotettuna ja ase tai 
kirja kädessä nuori Eurooppa marssii voittoa kohti kannustimenaan 
yli-inhimillinen tahto, sillä: 

» Voiton pyhä palkinto on koottu tahdon suorituksista.'* 


Elämän ohje 


Jos et aseta itsellesi päämäärää, pysyt paikallasi tai taannut. 
Paavo Nurmi, 
suomalainen juoksija. 

TRI THRAS. GEORGIADIS, ATEENA: 


Länsimainen musiikki 


Se, joka tarkastelee musiikin asemaa länsimaisen kulttuurin 
piirissä, havaitsee kaksi luonteenomaista piirrettä: 

Toisaalta musiikki esiintyy viettielämästä juurensa juontavana 
voimana, olennaisena, kaikkiin yhteiskuntakerroksiin levinneenä, 
joskaan ei aina tietoisena tekijänä elämys- ja ilmaisupiirissämme. 
Tehdäkseen tämän itselleen selväksi ei tarvitse muuta kuin ottaa 
esimerkiksi se ruumiillisesti sykähdyttävä vaikutus, jonka meihin 
tekee suurella rummulla pärisytetty marssintahti. 

Toisaalta saattaa usein varsinkin henkisten piirien keskuudessa, 
jotka harrastavat enemmän runoutta tai kuvaamataiteita, havaita 
musiikin halveksimista varsinaisena taiteena, pelkistetyn henkisen 
todellisuuden ilmaisijana. 

Mihin tämä ristiriita oikein perustuu? Vai eikö kysymys olekaan 
mistään ristiriidasta, vaan siitä, että jälkimmäinen havainto vain 
vahvistaa ensimmäistä — suunnilleen siinä mielessä, että musiikki 
aineellisempana, viettielämää lähempänä olevana voimana ei sisällä- 
kään puhtaasti henkisen kirkastumisen, varsinaisen luovan ilmaisun 
mahdollisuutta, vaan kykenee ilmaisemaan vain jotakin epäselvää ja 
hämärästi tunnettua? — Tähän kysymykseen kannattaa syventyä 
lähemmin. 

Musiikin, tuon kokonaisinhimilliseen perustuvan voiman lumoissa 
ovat monet musiikinihailijat. He ovat uskollisia innokkaita ja 
väsymättömiä oopperassa ja konsertissa kävijöitä, jotka seuraavat 
lempikappaleittensa esitystä intohimoisella antaumuksella antaen 
sävelten virran kietoa ja hurmata itsensä. Musikaalinen elämys 
merkitsee useimmille heistä täydellistä nautintoa, niin että heidän 
kohdallaan tuskin voi olla puhettakaan mistään tietoisesta henkisestä 
kannanotosta. Näihin ihmisiin kuuluvat yleensä myöskin innokkaasti 
soittelevat musiikinharrastelijat samoin kuin useimmat ammattimuu- 
sikot, Heidän esittämänsä musiikin kauneuden määräävänä tunnus- 
merkkinä on myöskin mukaansatempaavan sävelvirran täyteläisyys 
ja sen kyky järkyttää kuulijoita melkein ruumiillisesti. Luonnollisesti 

on olemassa myöskin sellaisia sävellyksiä, jotka täydellisesti 
vastaavat tällaista suhtautumista musiikkiin. Nyt on tärkeää muistaa, 
että tällaisia uudenaikaisia musiikinihailijoita on hyvin paljon ja että 
he muodostavat suljetun ja yhtenäisen piirin, jonka laajuus ja 
yhtenäisyys on paljon huomattavampi kuin muiden yhteiskunnallisten 
kulttuuri-ilmiöiden ympärille kerääntyneiden piirien, kuten tai- 
teenystävien, = teatterinkävijöiden tai kirjallisuuden = ihailijoiden 
lukumäärä ja yhtenäisyys. Musiikinihailija on ainakin 18. vuosisa- 
dalta lähtien länsimaille erittäin ominainen ja huomiota vaativa 
ilmiö, joka eroittamattomasti kuuluu länsimaiden kulttuuriin. Hän 
on niin luonteenomainen Wienille ja Parisille, Berliinille ja Milanolle, 
mutta myöskin pienemmille ja jopa kaikkein pienimmillekin paikka- 
kunnille, että sellainen esitys länsimaista, josta hän puuttuu tuntuisi 
meistä vääristellyltä. Paitsi tätä tässä kuvattua yhtenäistä, tietoisesti 
musiikkia rakastavaa piiriä on meidän syytä muistaa se suuri 
osuus, mikä musiikilla on jokapäiväisessä elämässä (esim, marssi-, 
tanssi-, ajanviete-, kirkko- ja laulumusiikki), saadaksemme täydel- 
lisen kuvan yhteiskunnallisesta musiikinharrastuksesta. 

Tämä musiikin alkeellinen vaikutus sekä musiikin ihailijoiden 
siitä johtuva epäselvä, henkisyyden ja tunteen välillä horjuva 
suhtautuminen siihen herättää alussa mainituissa tietoisesti henkisissä 
piireissä epäilevän asenteen. Miten asia oikein on? Eikö musiikki 
todellakaan kykene alkuvoimansa ja suuren levinneisyytensä vuoksi 
ilmaisemaan henkistä todellisuutta, ikuisia arvoja yhtä suuressa 
määrin kuin toiset taiteenhaarat? 

Ne, jotka edustavat tätä käsitystä, pitävät musiikkina korkeintaan 
niitä sävellyksiä, joiden yhteydessä edellä mainittu viettielämää 
sivuava voima ei käy erikoisen selvästi ilmi ja kääntävät kauhis- 
tuneina selkänsä niille teoksille, joissa tämäkin puoli johtaa huumaa- 
van ja selittämättömän voimakkaan vaikutuksen syntymiseen. 
Yleensä he suosivat vain varhaisemmilta ajoilta (noin 18. vuosisa- 
dalle saakka) peräisin olevia teoksia. Mutta he käsittävät nämäkin 
usein omituisella tavalla, joka tuntuu oikeasta muusikosta kalpealta 
ja värittömältä. Tutustuttuaan sitten tällaisiin teoksiin he toteavat 
— ja usein täydellä oikeudella — että nämä teokset eivät pysty 
tunkeutumaan niihin syvimpiin henkisiin kerroksiin, joihin suuret 
runoilijat tai maalarit, kuten Leonardo da Vinci kykenevät meidät 

johtamaan. Täitä ehdollisesti myönteiseltä kannalta lähtien he 
väittävät, että musiikin avulla ei voida luoda todellisia ja joka 
suhteessa täydellisiä taideteoksia. Mutta juuri tässä he tekevät 
erehdyksen: sillä varsinaiseen, täydellisesti kehittyneeseen musikaa- 
liseen taideteokseen kuuluu tämä alkuvoimainen, ehdoton valta 
ihmisten. yli, Se on musiikin olennainen ominaisuus, joka omalla 
tavallaan on edustettuna jokaisessa henkistetyssäkin sävellyksessä. 
Tämä tekijä on kuulunut musiikkiin aikojen alusta alkaen, niinpä 
myöskin niinä aikoina, jolloin säveltaide ei vielä ollut saavuttanut 
nykyistä itsenäisyyttään ja läpensä henkistä merkitystään, kuten 
esim. antiikin aikana. Edellä kuvattujen musiikinihailijoiden laajoihin 
piireihin vaikuttaa pääasiallisesti niin syvästi juuri tämä puoli, jonka 
kehittymistä länsimaisen musiikin itsenäinen nousu vielä on edistä- 
nyt, ilman että musikaalisen taideteoksen henkinen puoli silti 
mitenkään unohtuisi tai joutuisi edes kärsimään siitä. Päinvastoin 
— ja tämä on juuri luonteenomaista länsimaiselle musiikkikult- 
tuurillemme: Yli tuhatvuotisen, jatkuvan ja säännöllisesti eteenpäin 
pyrkivän kehityksensä aikana, joka hakee vertojaan maailman- 
historiasta, on länsimaisen musiikin onnistunut yhdistää tietoisesti 
ja täten se on päässyt mitä sopusointuisimpiin ratkaisuihin. Nämä 
kulloinkin mitä yllättävimmiltä tuntuvat ratkaisut muodostavat 
itsenäisiä ja selviä kohokohtia, joita esiintyy mitä erilaisimmissa 
kulttuuripiireissä, mutta jotka siitä huolimatta edustavat länsimaisen 
musiikin historian katkeamatonta ja yhtenäistä kehitysketivä — 
kohokohdat sellaiset kuin saavutettiin Parisissa 12. ja 13. vuosisa- 
dalla, Alankomaissa 15. ja 16. vuosisadalla, Italiassa 16. ja 17. 
vuosisadalla ja Saksassa 17. ja 18. vuosisadalla ja 19. vuosisadan 
alussa. Ainutlaatuinen piirre länsimaisessa musiikissa — varsinkin 
edellä kuvatun kehityksen huippukohdassa, joka sattui suunnilleen 
vuosien 1700 ja 1828 väliin — on sen asteikon ääretön laajuus, joka 
ulottuu alkuvoimais-viettiperäisestä aina korkeimpaan henkisyyteen 
saakka sekä se omalaatuinen tapa, millä nämä molemmat tekijät on 
sulatettu yhteen, mikä antaa musiikille aivan erikoisen tehokkuuden 
ja välittömyyden. Ajateltakoonpa esim. Beethovenin 9. sinfoniaa ja 
sen asteikon laajuutta, suuren rummun marssiteemoista aina hie- 
noimpiin henkisiin vivahduksiin. saakka, joita teoksen esitys meille 

tarjoaa. Vain länsimaisen säveltaiteen on onnistunut asettaa koko 
musiikissa piilevä alkuvoimainen, koko ihmisen kiehtova ,maagil- 
linen voima palvelemaan korkeinta henkista todellisuutta. Se on 
omaksunut näihin voimiin täydellisesti myönteisen kannan, ja siten 
se on saanut ne taltutettua, sen sijaan että se olisi alistunut niiden 
vallanalaisuuteen, kuten on epähenkisen tai vain epätäydellisesti 
henkistetyn musiikin laita, Länsimainen musiikki käyttää näitä 
voimia vain rajoitetusti, muiden kulttuuripiirien musiikki taas 
rajattomasti. Se omaa paljon suuremmassa määrin kuin muut taiteet 
kyvyn herättää koko ihmistä järisyttävän vaikutuksen, mikä on 
taideteoksen henkisen sisällön taiteellisen ilmaisun edellytys. 

Edelläkuvatun monilukuisen musiikinihailijajoukon keskuudessa 
vaikuttaa varsinaisten musiikinystävien pieni piiri, jonka täydellinen 
musiikinpalvonta johtuu siitä, että he ovat täysin perillä juuri tästä 
länsimaisen — musiikin kehitykselle ominaisesta =erikoispiirteestä: 
musiikki on heille syvimpien henkisten salaisuuksien tunteiden tenhon 
ympäröimä ja huolellisesti vaalittu ilmaisu. Tämä on heille luonteen- 
omaista, ja ehkäpä heitä voidaan pitää koko länsimaisen kulttuurin 
parhaina edustajina. 


Kersantti A. Rosti kirjoittaa meille: 

, Olen ollut vapaaehtoinen sodan alusta alkaen ja minulla 
on ollut tilaisuus taistella aivan etulinjoilla. 

Me ylioppilaat, jotka opintojemme aikana olemme joutuneet 
tutustumaan niin moniin vastakkaisiin oppeihin ja jotka olemme 
joutuneet tekemisiin niin monien henkisten virtausten kanssa, 
tunnemme nyt enemmän kuin koskaan ennen tarvetta löytää 
Joitakin järkkymättömiä periaatteita. 

Niinkuin me tänään taistelemme, niin me tulemme huomenna 
tekemään työtä. Tämänpäiväiset pakoittavat tehtävämme soti- 
laallisella alalla tulevat huomenna johtamaan meidät yhtä 
tärkeihin tehtäviin siviilielämässä. Jokaisen ylioppilaan on nyt 
jo pystyttävä luomaan itselleen selvä ja teräväpiirteinen 
elämänkuva. Voittoon! 

Teidän 
Kersantti Arduino Rosti 
Italian ylioppilaspataljoona." 

PROF. F. ORSOS, BUDAPEST: 


Eurooppaa uhkaavan 
bioloogisen vaaran poistaminen 


Kun Unkarin perheensuojeluseuran johtokunta pyysi minua pitä- 
mään esitelmän, jouduin eräänlaisen epätietoisuuden valtaan, koska 
propagandan ala on minulle vieras — vaikka seuraankin mainitun 
seuran toimintaa mitä suurimmalla mielenkiinnolla. Samanaikaisesti 
pyydettiin minua myöskin ,Nuoren Euroopan'* taholta pitämään esi- 
telmä aiheesta: ,Eurooppaa uhkaavan bioloogisen vaaran poista- 
minen*', ja tämä seikka poisti kokonaan aikaisemmat epäilykseni. 
Kun aiheen asettelu tapahtui tässä muodossa heräsi minussa sarja 
ajatuksia, jotka nyt aion esittää. Nämä ajatukset ja johtopäätökset 
eivät ole uusia, ja ongelmien havaitsemiseen ei vaadita mitään tark- 
kanäköisyyttä. Tarvitaan yksinomaan rohkeutta seurata niiden 
ajatusten sarjaa loppuun asti, jotka nykyinen maailmankamppailu. on 
meissä herättänyt. Sallinette kuitenkin, että poikkean muutamin 
sanoin rotukäsitteen alalle, ennenkuin ryhdyn käsittelemään varsi- 
naista aihettani. Eräässä ylähuoneessa pitämässäni puheessa viittasin 
jo aikoinaan siihen, että on olemassa maallikkoja, jotka propaganda- 
syistä usein antavat väärän kuvan biologiasta ja vetoavat luon- 
nontutkijoiden välillä käytyihin väittelyihin rotukysymyksessä — 
mikäli he niistä saavat tukea väärille johtopäätöksilleen — rohjeten 
jopa väittää, että luonnontutkijat ovat itse kumonneet rotukäsitteen. 

18. vuosisadan lopussa ja 19. vuosisadan alussa eli suuria tiede- 
miehiä, jotka loivat perustan systematiikalle (Linn& ja Cuvier) ja 
jotka ottivat lähtökohdakseen lajien ja rotujen olemassaolon. Jo 
tunnettu ranskalainen kirjailija, historioitsija ja luonnontutkija Ouinet 
opetti, että rotusekoitukset ovat aina syntyneet suurten luonnon- 
mullistusten seurauksena. Maan pinnalla ja auringon valossa elävät 
eläimet ja kasvit — jotka muuten määräävät eri geoloogisten aika- 
kausien luonteen — kehittivät itsessään kuitenkin aina uusia muotoja, 
kun sen sijaan alkukantaiset kasvit ja eläimet, kuten esimerkiksi 
raatokuoriainen ja torakka, viettävät surkeaa elämää ottaen ravin- 

tonsa yksinomaan jätteistä, säilyttäen alkuperäisen muotonsa ilman 
pienimpiäkään eroavaisuuksia monien satojen miljoonien vuosien 
kehityksestä ja lukemattomista luonnonmullistuksista huolimatta. 
Meidän on myönnettävä, että Ouinetin toteamuksilla on suuri bio- 
looginen merkitys. 

Sitten seurasi Darwinin käänteentekevä oppi rotujen jatkuvasta 
muuttumisesta ja kehittymisestä alituisesti käydystä olemassaolon- 
taistelusta johtuvan luonnollisen valinnan pohjalla. 


Me tiedämme, että vähän aikaa sen jälkeen, kun Darwinin opin- 
kappaleet olivat saavuttaneet yleisen levenneisyyden, ilmestyi niille 
vastustajia, jotka yrittivät kumota ne osaksi objektiivisin, osaksi 
aivan tuulesta temmatuin vastaväittein. 

Seuraava suuri edistysakel oli apotti Gregor Mendelin uraauurtava 
havainto, joka nyt tunnetaan mendelismin nimellä. Mendelismin 
onnistui niinsanoakseni matemaattisesti määritellä perinnöllisyyden 
perusteet. Tätä havaintoa on epäilemättä pidettävä eräänä inhimil- 
lisen hengen huomattavimpana saavutuksena. Mendelin keksimät 
perinnöllisyyden lait olivat samalla vakuuttavin todistus siitä, millä 
tavattomalla — sitkeydellä luomakunta pitää kiinni yksityisissä 
roduissa kehittyneistä erikoisuuksista. Oikeastaan me saatoimme 
käsittää rotukäsitteen täyden merkityksen vasta Mendelin viitoit- 
tamaa tietä seuraten. Eugen Fischer, joka 4 vuoden ajan suoritti 
tutkimuksia kafferien ja buurien jälkeläisillä Etelä-Afrikassa, sai sitten 
todistetuksi, että mendelismi pitää täydellisesti paikkansa myöskin 
inhimillisen perinnöllisyyden suhteen. Tämä tarkoittaa toisin sanoen 
sitä, että eräs aivan määrätty osa jokaisen rodun jälkeläisistä omaa 
aivan puhtaina ne samat perinnölliset ominaisuudet kuin heidän esi- 
isänsä. Fischer oli myöskin saanut selville, että jälkeläisten joukossa 
esiintyvät alkutyypit usein olivat hyvin rumia ja epämuodostuneita, 
s, o. että jälkeläisissä sekoittumisen jälkeen saattavat aivan erikoisen 
vahvoina esiintyä juuri alkutyypien huonot ominaisuudet. Etelä- 
afrikkalaisista seka-avioliittoista syntyi nimittäin — aivan määrätty 
prosenttimäärä — kaffereita ja buureja, joiden piirteet ja ominai- 
suudet olivat paljon rumemmat kuin heidän isovanhempiensa, toisi- 
naan esiintyi jopa aivan epämuodostuneita phenotyyppejä. En voi 
kauemmin viipyä rotukysymyksessä, ja yhteenvetona kaikkein olen- 
naisimmista seikoista haluasin vain viitata siihen, että sekä kasvi- 

että eläinmaailmassa elämä aina on sidottu rotujen puitteisiin, ja 
että myöskin kaikki muutokset tapahtuvat rotujen muunnoksia ja 
yhdistelmiä hallitsevien matemaattisten perussääntöjen mukaisesti. 
On olemassa lajeja, jotka satojen miljoonien vuosien aikana eivät 
niinsanoaksemme lainkaan muutu, koska ne ovat pimeistä sopu- 
koistaan löytäneet edellytykset vaatimattomalle elämälleen. Sen 
sijaan joutuvat suuret, erikoisen vaativaiset rodut luonnossa esiin- 
tyvien mullistusten uhreiksi, ja sen vuoksi niiden elinikä on usein 
hyvin lyhyt. Ihmisrodun kulttuurihistorian päähavainto on se, että 
sekä yksilö että yksityinen kansa voi säilyä ja luoda pysyvää ja 
täydellistä vain siinä tapauksessa, että se on rodullisesti erilaistuneella 
asteella. Äskettäin on myöskin todettu, että luonnossa esiintyy eläviä 
fossiileja, jotka ovat säilyneet nykyaikaan asti ikäänkuin muistona 
alkuajoista. Niinpä on esim. eräs belgradilainen professori joitakin 
vuosia sitten havainnut, että Balkanilla sijaitsevan Ochrida-järven 
kasvisto ja eläimistö on tällainen elävä muinaismuisto, ja että ne 
ovat meidän päiviimme saakka säilyneet samassa tilassa kuin mil- 
joonia vuosia sitten, sillä tässä järvessä eläviä kasveja ja eläimiä 
ei tavata enää mistään koko maailmasta, paitsi vanhoista marmori- 
ja kalkkikivikivettymistä. Geologia on sitäpaitsi todistanut, että 
Ochrida-järven ympäristö jostain käsittämättömästä syystä on jäänyt 
niiden suurten geoloogisten muutosten ulkopuolelle, jotka monien 
miljoonien vuosien kuluessa niin perusteellisesti ovat muuttaneet 
Euroopan, Aasian ja Afrikan geoloogisen rakenteen. Ochrida-järven 
tapaus on toistaiseksi samalla ainoa perusteellinen todistus Darwinin 
opin paikkansapitämättömyydestä. 


Näiden alustavien huomautusten jälkeen siirrymme nyt käsittele- 
mään yllämainittua ajankohtaista kysymystä Eurooppaa uhkaavasta 
bioloogisesta vaarasta. 

Euroopan kansat ovat nyttemmin jo siinä määrin sekoittuneet, 
että täysin puhtaita rotuja tavataan enää vain maantieteellisesti 
eristettyinä sirpaleina. Suurempien yhtenäisten maantieteellisten 
alueiden asukkailla tapaamme kuitenkin huomiotaherättävän saman- 
laisia, yksilöllisiä ominaisuuksia. Samalla me kuitenkin tiedämme, 
että nämä niin yhtenäisiltä vaikuttavat kansat ovat aikoinaan synty- 
neet rotujen ja rotujäännösten yhteensulautumisen kautta. Sekoittu- 
misen jatkuessa tapahtui perinnöllisyyslakien mukainen määrätty 

yhtenäistyminen, joka osittain johtui assimilatiosta, osittain taas oli 
seurauksena vähemmän vastustuskykyisten jälkeläisten sukupuuttoon 
kuolemisesta. Ja kuitenkin on mahdoton edes kuvitella, että kaikista 
Euroopan kansoista koskaan saattaisi tulla samanlaisia. 

Vasta nyt me alamme päästä perille kansainvaellusten seurauk- 
sista. Erilaiset maantieteelliset olosuhteet edistävät sekundääristen 
ominaisuuksien kehittymistä, koska ne saattavat peittää ja vieläpä 
kokonaan syrjäyttääkin osan alkuperäisistä rodullisista erikoispiir- 
teistä. Tämä historiallinen toteamus pitää luonnollisesti paikkansa 
myöskin tulevaisuuden suhteen. Vaikka Euroopan tähän asti enem- 
män tai vähemmän eristäytyneenä eläneet kansat sekoittuisivat keske- 
nään kuinka paljon tahansa, tulevat Euroopan eri seutujen maan- 
tieteelliset olosuhteet aina kehittämään uusia kansakuntia. On mahdo- 
ton edes kuvitella, että Euroopan kansojen keskuudessa tapahtuisi 
lähiaikoina jonkinlainen antropolooginen yhtäläistyminen, ja tämä 
pitää paikkansa niin heidän fyysillisten kuin heidän sielullisten ja 
henkistenkin ominaisuuksiensa suhteen. Joidenkin erikoisten seutujen 
eristävä vaikutus suojelee Euroopan asujamistoa muuttumasta yksi- 
toikkoiseksi ja aiheuttaa siten määrätyn lajirikkauden, josta taas johtuu 
ilahduttava värikkyys sekä jokapäiväisessä elämässä, että taiteen ja 
kulttuurin aloilla. Bioloogisilla mullistuksilla saattaa kuitenkin olla 
epäsuotuisa, jopa kohtalokaskin vaikutus tässä suhteessa, nimittäin 
esim. silloin, jos rotuopissa tuhoisiksi osoitetut tekijät saavat liian 
suuren vallan rotujen välillä tapahtuvan tavallisen sekoittumisen 
ohella, mikä tapahtuu, kun joku kansa sekoittuu rodullisesti toisiin 
kansoihin, jotka vaikuttavat siihen vahingollisesti ja lamaannuttavat 
sen omat primääriset bioloogiset ominaisuudet. 

Tämän vaaran torjumiseksi on kokemukselle perustuvan, ohjatun 
rotusuojelun avulla aikaansaatava tehokas suojelujärjestelmä. Nämä 
pyrkimykset ovat kuitenkin vielä aivan alkuasteellaan. Valtioiden on 
luonnollisesti itsensä käytävä puhdistus- ja puolustustaistelua tätä 
vaaraa vastaan, sillä sitä ei voida uskoa yksityishenkilöiden tai 
yhteiskunnan päätösten ja yritysten varaan. Euroopasta on kehityt- 
tävä hygieeninen organismi, ja tätä silmälläpitäen on yksityisten 
kansaryhmien johtajille annettava aivan erikoiset, määrätyissä ta- 
pauksissa jopa aivan sitovatkin toimintaohjeet. Johtajien tehtäväksi 
tulee tehdä tarkka selko yksityisten kansaryhmien erikoisista kulttu- 

rellisista kysymyksistä ja ongelmista, joihin kuuluu myöskin kysymys 
siitä, mihin suuntaan kansan ruumiillinen ja kultturellinen kehitys 
tulee kulkemaan. Kansan ruumiillista kehitystä koskevalla alalla 
joudutaan aluksi seuraavien ongelmien eteen: 

a) Paikallinen ylikansoittuminen ja paikallinen sukupuuttoon kuole- 

minen. 

b) Ravitsemus, asunto-olot, vaatetus. 

c) Raaka-aineiden ja työnjaon kysymykset. 

Kultturellisella alalla on jokainen tahdonsuuntaukseltaan yhtenäinen 
kansa suojeltava kultturelliselta rappeutumiselta. Luottamuksen ja 
elämänilon täyttämä elämä ja siitä johtuva valoisa elämänkatsomus, 
halu sovinnollisten ratkaisujen löytämiseen ja edistys edesauttavat 
jokainen omalta osaltaan rauhaa. Näitä edellytyksiä ei kuitenkaan 
voida luoda mahtisanalla; Euroopan valiokansojen on pikemminkin jo 
omattava ne, tai sitten niihin on päästävä jatkuvan kehityksen aikana. 

Jokaisella kansalla on myöskin vanhentuneet kansanluokkansa. 
Milloin on kysymyksessä talonpoikaisluokka, milloin älymystö tai 
korkeimmat yhteiskuntapiirit; vaarallisia ovat kuitenkin myöskin 
puolisivistyneet, kiinteiden kansanluokkien ulkopuolella usein loisina 
elävät | kansankerrokset, jotka ovat kadottaneet tasapainonsa 
pääasiallisesti sen vuoksi, että ne ovat menettäneet työn yleis- 
hyödyllisyyttä koskevan tunteen ja tavoittelevat vain itsekkäitä 
päämääriä ja jotka haluavat korjata työteliäiden kanssaihmistensä 
vaivojen hedelmät olematta silti halukkaita minkäänlaisiin vastapal- 
veluksiin. — Niin kauan kuin esiintyy tämän tapaisia suurempia 
kansanryhmiä tai kerroksia ovat Euroopan biolooginen tasapaino ja 
sen tulevaisuus mitä suurimmassa määrin uhanalaisena ja Eurooppa 
on vaarassa joutua jonkun maantieteellisesti ja kansatieteellisesti 
onnellisemman maanosan saaliiksi. 

Euroopan biolooginen tulevaisuus on luonnollisesti kiinteästi 
kytketty sen rajoja ja sen valta- ja talouspoliittisia elämänaloja 
koskeviin kysymyksiin. Se voi vielä jonkin aikaa käyttää hyväkseen 
naapurimaanosiensa liikavoimia. Niin kauan voidaan sen tulevaisuu- 
dentoiveita siis pitää suotuisina. Mutta voi tulla aika, ja sen tulon 
ensimmäiset merkit ovat jo selvästi havaittavissa, jolloin jokainen 
mannermaa pyrkii eristäytymään muista eikä ole enää halukas 
palvelemaan toisia, Siinä tapauksessa Euroopan kysymys muodostuu 

paljon pulmallisemmaksi, samoinkuin sen tulevaisuuskin, Tällaisten 
tulevaisuuden näköalojen edessä meidän on kuitenkin otettava 
laskuissamme huomioon se, että voidaan löytää odottamattomia 
voimanlähteitä; mutta voi sattua myöskin odottamattomia mullistuk- 
sia, jotka tekevät tyhjiksi kaikki inhimilliset laskelmat. Eurooppa ei 
koskaan voi vanheta, uudet ongelmat ja toiveet tulevat aina täyt- 
tämään sen, sillä muut mantereet tulevat aina asettamaan sen eteen 
uusia vaaroja tai tehtäviä. Vain kaikkien inhimillisten laskelmien 
ulkopuolella olevat maantieteelliset mullistukset voivat aikaansaada 
perusteellisen muutoksen Euroopan elämässä. Meidän eurooppa- 
laisten on nyt jo lähitulevaisuuden varalta totuttauduttava yhtenäisen 
Euroopan ajatukseen. Meidän on pidettävä Eurooppaa manner- 
maisena ja maailmanpoliittisena kokonaisuutena, ja meidän vel- 
vollisuutemme on valmistella sen kilpailukykyistä tulevaisuutta. 
Pääosaa tässä työssä näyttelevät luonnollisesti bioloogiset tekijät, 
Euroopan kansojen lisääntyminen, niiden elinkelpoisuus ja ennen 
kaikkea niiden laadullisten arvojen kehitys. , 

Jos Euroopan yhteydestä ei tulisikaan mitään, niin joutuisivat 
luonnollisesti jotkut sen osat ennemmin tai myöhemmin muiden 
mantereiden vaikutuksen alaisiksi, ja Eurooppa menettäisi siten 
valtapoliittisen ja kultturellisen johtaja-asemansa, joka sillä on 
ollut kahden ja puolen vuosituhannen ajan. 

Minun on mahdoton tässä osoittaa, missä määrin maantieteelliset 
seikat vaikuttavat jonkun rodun kehitykseen, sillä antropologia, 
kansatiede ja ympäristön vaikutusta käsittelevä tiede ovat monien 
vuosikymmenien ajan turhaan tutkineet tätä kysymystä ja tulevat 
tutkimaan sitä vielä monien sukupolvien ajan. Riittää kun mainitsen, 
että antropologia on todennut pohjoismaisen, balttilaisen, välimeren- 
maisen, dinaarisen, kaukaasialaiset ym. rodun elävän Euroopassa. 
Pohjimmiltaan kaikki nämä rodut ovat syntyneet toisaalta maan- 
tieteellisten olosuhteiden yhdistävien voimien, toisaalta taas niiden 
alkurotujen ominaisuuksia hävittävien vaikutusten sekä uusia rotuja 
muodostavien voimien tuloksena. Eurooppalaisten rotujen yleispätevä 
jaoitus voitiin siis suorittaa maantieteelliseltä pohjalta lähtien. 


Euroopan aineelliset, fyysilliset, siveelliset ja henkiset voiman- 
lähteet ovat sekä kvalitatiivisesti että kvantitatiivisesti osaltaan 
vaikuttamassa Euroopan kansojen bioloogiseen tulevaisuuteen, Eu- 

roopan tulevaisuudessa näyttelee ratkaisevaa osaa se seikka, saako 
Eurooppa osan elämänsä jatkumiselle välttämättömistä voimista 
muilta mantereilta, vai pystyykö se kehittämään ne itse kiitos kult- 
tuurinsa, tekniikkansa, talouselämänsä ja itsesuojeluvaistonsa. Jos 
Eurooppa ei pystyisi asettamaan estettä yhteiskunnallisen rappion 
tielle, eikä puolustautumaan julkista elämää vaarantavia luokkia ja 
vieraiden rotujen maahantuloa vastaan, silloin ei voida ajatellakaan 
mitään pysyvää, kilpailukykyistä eurooppalaista yhteyttä eikä 
eurooppalaista johtoasemaa. 

Jokainen kansa on sekä henkiseltä että luonnontieteelliseltä 
kannalta lähtien jo vuosikausien ajan pohtinut sitä, mikä tähän asti 
oikeastaan on estänyt Euroopan kansojen bioloogis-rodullisen vart- 
tumisen ja saattanut niiden kehityksen ja onnen vaaraan. En pidä 
tarpeellisena ryhtyä tässä selostamaan tätä kysymystä. Sensijaan 
haluaisin useammalta näkökulmalta katsoen valaista sitä seikkaa, 
miksi tulevaisuuden Euroopan elämä on vaarassa. 


Jos heti alussa ei ryhdytä vastatoimenpiteisiin, voisivat maasta 
irti olevat, vaeltavat, huonot tavat ja huonon luonteen omaavat 
kansanainekset jälleen päästä pinnalle, ja Eurooppa joutuisi silloin 
sen saman bioloogisen vaaran eteen, joka jo aikaisemminkin on 
aiheuttanut suurten sotien syttymisen. 

Mutta mitä tapahtuu, jos Eurooppaan todellakin saadaan kes- 
kuselin, joka ohjaa sen elämää ja suorittaa välttämättömät ehkäisy- 
toimenpiteet tällä alalla? Jo tuhannen vuoden aikana on Euroopassa 
ja vieläpä Aasiassakin jatkuvasti esiintynyt pyrkimystä keskitty- 
miseen ainakin ajoittain. Vahvat vallat eivät sulkeutuneet itseensä; 
pikemminkin ne pyrkivät saattamaan keskuudessaan elävät kansat 
kosketuksiin toistensa kanssa, ja tämä ei suinkaan tapahtunut 
rodullisista syistä, vaan valtapoliittisista ja uskonnollisista syistä. 
Ei ole voitu vielä tarpeeksi yksityiskohtaisesti todeta, minkä 
laatuisia nämä rajojen poistamiset olivat ja mitä uusia rotuja tai 
sekarotuja siten syntyi. Me tiedämme vain, että huolimatta vuo- 
situhansia kestäneestä kansainvaelluksesta ja lukuisista yhteensulat- 
tamispyrkimyksistä, aina meidän päivimme saakka on säilynyt 
helposti toisistaan eroitettavia rotuja, joiden ikä vaihtelee, sekä 
niiden ohella myöskin jälkiä ikivanhoista roduista, joita voidaan 
verrata Ochrida-järven kasvistoon ja eläimistöön. 

Näyttää siltä, että kansat, jotka elävät toisten kansojen känssä 
suuremmassa valtioliitossa, voivat säilyttää erikoisuutensa. 


Esimerkiksi Unkarissa tavataan szeklien, bulgaarialaisten, jassieu, 
petschenegien ja kumaanien muodostamia asutuksia. Ne ovat kaikki 
säilyttäneet omat erikoiset kansantapansa ja määrätyt kansa- ja 
rotupiirteensä, vaikka niiden kieli onkin kadonnut melkein jäl- 
jettömiin. Kahden sukupolven ajan ei kukaan ole enää puhunut 
kumaanien omaa kieltä, mutta sekä kumaanit, szeklit ja muut ovat 
säilyttäneet itsetuntonsa ja luonteensa muuttumattomana aina meidän 
päiviimme saakka. Heidän inhimillis-rodulliset erikoistuntomerkkinsä 
voitaisiin varmasti saada selville, jos asiaa ruvettaisiin tieteellisesti 
tutkimaan. 

Tieteellisten ja inhimillisten toimenpiteiden ohella ei juuri 
lainkaan tunneta niitä äärimmäisen tehokkaita luonnollisia rotuja 
puhdistavia ja suojelevia voimia, joita kuitenkin on olemassa. Kuinka 
ne voitaisiinkaan tuntea, kun esim. Unkarissa kulttuurin vale- 
edustajat ja heidän turmelemansa yleinen mielipide vielä muutamia 
vuosia sitten pitivät sivistymättömyyden merkkinä ja suoranaisena 
pyhäinhäväistyksenä sitä, jos joku uskalsi ryhtyä käsittelemään 
rotukysymystä, vaikka me talouselämän alalla jatkuvasti puhuimme 
eri eläin- ja kasvilajeista ja sovellutimme rotusuojelun ja rotu- 
jalostuksen periaatteita käytäntöön laajassa mittakaavassa. Monilla 
tahoilla pidetään ihmisrotuihin vetoamista vielä nykyäänkin melko 
uhkarohkeana. 

Rodunsuojelu haparoi vielä nykyään ikäänkuin pimeydessä, sen 
menetelmiä ei vielä ole saatu tieteellisesti eikä käytännöllisesti 
tyydyttäviksi. Tieteellä en luonnollisesti tarkoita joitakin ylimalkaisia 
suunnitelmia, jotka on pantu paperille. Paitsi että sellainen valetiede 
ei hyödytä mitään, on siitä päinvastoin paljon vahinkoa, koska se 
syntyy tendenssimäisten taka-ajatusten vaikutuksesta. Jos esim. 
juutalaisten etuja valvovat henkilöt suorittaisivat bioloogisia tutki- 
muksia unkarilaisten suhteen, niin olisi siitä varmana seurauksena 
madjaarien rappeutuminen. Suurempi vaara ei voisi uhata Unkarin 
kansaa. ,,Mone-seuran'' valiokunnan viimeisessä istunnossa esitettiin 
monia ehdotuksia, jotka tähtäsivät tämän jo ilmenneen vaaran tor- 
jumiseen, Tällaisilla pakottavan tarpeen johdosta tehdyillä yrityksillä 
saattaa olla hyvä menestys, jota asianomaisella taholla ei lainkaan 

osata odottaa, sillä ne paljastavat valheellisen rodunsuojelun sekä 
muotitieteen metkut, sekä pakottavat samalla epäsuorasti Unkarin 
kansan ryhtymään vakavaan puolustustaisteluun tätä vaaraa vastaan. 


On varmaa, että juutalaiset itse asioiden nykyillään ollessa eivät 
tule avoimesti vastustamaan unkarilaisen rodunsuojelun pyrkimyksiä, 
vaan sen tulevat tekemään heidän etujensa ei-juutalaiset valvojat. 
Omassa piirissään juutalaiset tulevat edelleenkin innokkaasti harjoit- 
tamaan itse keksimäänsä ja monien vuosituhansien aikana tehok- 
kaaksi osoittautunutta rodunsuojelua. 

Juutalaisuuden antama esimerkki osoittaa selvästi, kuinka vahvem- 
mat rodut voivat sulattaa heikommat itseensä ja kuinka heikommat 
sulautumisensa jälkeen menettävät sekundääriset ominaisuutensa. 
Juutalaiset eivät omien toteamustensa mukaan ole mikään puhdas 
rotu. Myöskin antropoloogiselta kannalta katsottuna on tämä mieli- 
pide aivan yleinen, ja vaikka juutalaisten joukossa vielä esiintyykin 
aivan selvästi primäärisiä tyyppejä, niin on juutalaisten henkinen 
ja sielullinen rakenne aivan hämmästyttävän yhdenmukainen. Juuta- 
laisten vaellushaluinen, vallankumouksellinen perusluonne ilmenee 
aivan yhtä selvänä heidän sekarotuisissa jälkeläisissään. Bioloogi- 
sesti voimakkaampien ja korkealla kulttuuritasolla olevien rotujen 
vaikutusta voidaan luonnollisesti tutkia myöskin muiden kansojen 
elämässä. Juuri tämä seikka tulee muodostamaan uuden Euroopan 
suurimman arvoituksen, joka voi koitua sille kohtalokkaaksi. Me 
voimme vain aavistaa, minkälaisia hedelmiä uuden Euroopan tiedon 
puu kerran tulee kantamaan. Mutta yksi on varmaa: tulos tulee 
suurimmaksi osaksi riippumaan siitä, mitä yksityiset kansat tulevat 
tekemään oman rotunsa suojelun ja kehityksen hyväksi. Nämä 
toimenpiteet muodostavat Euroopan voimareservin tulevassa suuressa 
maailmankamppailussa. Hedelmäpuun kantamien hedelmien hyvyys 
riippuu kuitenkin myös jalostamattoman puun laadusta, oksastuksesta, 
maaperästä, ilmastosta ja puutarhurin suorittamasta työstä. Yksityis- 
ten kansojen biolooginen perusrakenne on jalostamaton puu, mutta 
puutarhuri hakee sopivan oksastuskohdan ja oksastukseen sopivan 
vesan, hän valmistaa puulle sopivan maaperän ja suojelee sitä ilmaston 
vaaroja vastaan. Valtion on täynnä intoa otettava hoidettavakseen 
puutarhurin tehtävät ja toimittava yhteistyössä tunnontarkkuudestaan 
kuuluisien kansan edustajien kanssa. 

Tämä on se tapa, jolla tulevan, velvoittavan rodunsuojelun on 
astuttava historian näyttämölle. Tiedettä sen vaivalloisella tiellä 
seuraa usein sen varjo, valetiede. Me emme voi vaatia oikealta 
tieteeltä, että se olisi pyyteetöntä, sillä onhan itse totuuden etsimi- 
nenkin jo oma päämääränsä. Ohjatun tieteen ei myöskään välttämättä 
tarvitse olla valetiedettä, koska sitä voidaan ohjata totuuden löytämi- 
seen. Ohjauksen puuttuminen johtaa usein päämäärättömään ja 
hyödyttömään kirjanoppineisuuteen. Ohjauksen arvon määrää sen 
eetillinen perusta. Voi kuitenkin sattua, että ohjaus huonoista vaikut- 
timista huolimatta saattaa olla hyvä ja päinvastoin. Olisi väärin 
jo etukäteen leimata huonoksi eetillisen vastuuntunnon ohjaama tutki- 
mus, sillä on aikoja, jolloin vain kulttuuri tai määrätyllä tavalla 
ohjattu tiede voivat pelastaa harhateillä kompastelevan kansakunnan. 
Tähän seikkaan olen viitannut jo usein aikaisemminkin. 


Rodunsuojelun puuttuminen tai sen väärä ohjaus merkitsisi uuden 
Euroopan ja myöskin oman isänmaamme bioloogisen elämän joutu- 
mista vakavaan vaaran. Joskus on ehkä onnellista, että itse johto 
ei ole mikään ratkaiseva tekijä, vaan että sekä jalostamaton puu 
että muut sivuilmiöt myöskin näyttelevät määrättyä osaa. Lähitule- 
vaisuudessa riippuu kuitenkin hyvin paljon itse johdosta, sillä sen 
avulla voidaan kansan kohtalo joko turvata ainakin yhden suku- 
polven ajaksi, tai sitten se voidaan syöstä kuiluun, josta se ei ehkä 
enää koskaan pääse nousemaan. 


Esitelmäni lähestyy loppuaan. En pidä sitä minään varsinaisena 
tieteellisenä selostuksena, sillä tälla alalla voi erikoisalan asiantunti- 
jana esiintyä vain sellainen henkilö, jolla on vastaavat toimeenpano- 
valtuudet. Mutta myöskin näillä valtuuksilla on kaksi puolta kuten 
rahalla. Yksityisille kansoille ja roduille mahti merkitsee perittyä 
terveyttä ja moraalia, mutta samalla mahti tarkoittaa valtiota, joka 
pystyy ohjaamaan kansakunnan tieteen viitoittamaa tietä pitkin kohti 
parempaa tulevaisuutta. Inhimillinen kaukonäköisyys voi tehdä 
muutoksia kansan aikaisemmassa rakenteessa vain silloin, kun rodul- 
lisesti yhtenäisestä kansakunnasta ei voi olla puhettakaan, ja kun 
asian laita on juuri näin melkein koko Euroopassa, on meidän sitäkin 
suuremmalla syyllä ajoissa pyrittävä poistamaan Eurooppaa uhkaava 
biolooginen vaara. i 

JOHANN AUGUST SCHLETTWEIN, 
SAKSALAINEN KANSANTALOUSTIETEILIJÄ, 1731-1802: 


Eurooppalaisten sotien syyt 


Periaate, joka aina pakostakin tulee johtamaan sotiin ja levotto- 
muuksiin, on eurooppalaisten valtioiden välisen tasapainon säilyt- 
tämisen periaate. 


Tämä aate siinä muodossa kun se tässä lausuttiin ei ole ainoas- 
taan Europaalle kaikkein vaarallisin inhimillisten aivojen synnyttä- 
mistä ajatuksista vaan myöskin koko ihmisuvulle. 


Jos politiikassa jatketaan tämän aatteen seuraamista, ei maail- 
massa koskaan enää päästä oikeudenmukaisuuden ja rauhan aikaan. 
Tämä aate valmistaa maaperää, josta vallan- ja kunnianhimo, 
mielivaltaisuus, vehkeilyt ja ministerien juonet loputtomasti imevät 
itselleen uutta ravintoa ja josta ikuisesti nousee uusia sodanaiheita. 


Silloin kun tämä valtioiden välisen tasapainen aate vallitsee, on 
turha toivoa, että maailma saisi elää rauhassa enemmän kuin ehkä 
kymmenen tai kaksikymmentä vuotta kerrallaan. Se tekee valtiot 
kateellisiksi ja nurjamielisiksi toisilleen, Tämän aatteen vallassa 
olevat ministerit seuraavat aina karsain katsein kaikkia niitä 
tapauksia, edesottamuksia ja olosuhteita, jotka voisivat tehdä toi- 
sesta valtiosta onnellisemman ja mahtavamman. 


Tämä edellä tuomitsemani hyvin epämääräinen tasapainokäsite 
pakoittaa siis Euroopan valtiot ryhtymään mitä epäoikeuden- 
mukaisimpiin ja tuhoisimpiin toimenpiteisiin toisiaan vastaan. Se 
johtaa mitä epäoikeudenmukaisimman ja epäjaloimman politiikan 
noudattamiseen, jolle epäluuloisuus, vehkeilyt ja salajuonet ovat 
ominaisia. 


Toinen periaate, jonka väärä politiikka tähän mennessä on saat- 
tanut voimaan useimmissa Euroopan ministeriöissä ja josta on 
ihmiskunnalle hyvin tuhoisat seuraukset, on se, että jokaisen valtion 
on pyrittävä mikäli mahdollista köyhdyttämään muita valtioita. 

RENESSANSSIAJAN EUROOPPALAISIA TIEDEMIEHIÄ 


E 


KS 


JEAN CROUET 1490—1540: 


LEONARDO DA VINCI 1452—1519 


OMAKUVA 


Ihmisellä voinee tuskin olla epäjalompaa päämäärää ja tarkoitusta 
kuin järjestelmällinen toiminta, jonka tarkoituksena on kaikkien 
maailman —rikkauksien haaliminen omiin käsiinsä, jotta hänen 
kanssaihmisensä saisivat tuntee yhä suurempaa ja suurempaa 
puutetta. 


Erikoisena esimerkkinä mainitsen, että Englanti, juuri se Euroopan 
valtioista, joka jyrkimmin on osoittanut vastustavansa kansakuntien 
yhtymisen periaatteita, on perustanut suuruutensa ja rikkautensa 
muiden valtioiden merenkulun ja kaupan rajoittamiselle. Äsken- 
mainittu tuhoisa politiikka on ainoa syy siihen, miksi Englanti 
vastusti kansakuntien yhtymistä, miksi se jo noin 140 vuoden ajan 
ei suinkaan ole kohdellut muita valtioita asianmukaisella oikeuden- 
mukaisuudella ja miksi se mielivaltaisesti rajoitti ja yhä jatkuvastikin 
rajoittaa kaikkien kansakuntien luonnollista kauppa- ja meren- 
kulkuvapautta. Mutta juuri tämä sama politiikka, joka sulkee muilta 
kansakunnilta tien onneen, on samalla riistänyt Englannin omalta 
kansalta sen onnen ja asettanut sen kannettavaksi niin äärettömiä 
rasituksia, että köyhien, onnettomien ja tyytymättömien luku siellä 
jatkuvasti nousee. — 


Valtiotieteestä löytyy järjestelmä, joka ikuisiksi ajoiksi poistaa 
valtioiden väliltä kaikki vihamieliset periaatteet, joka täydellisesti 
takaa jokaisen valtion onnen lisäten sitä jatkuvasti ja joka myös 
tekee rauhan kaikille valtioille yhtä edulliseksi ja arvokkaaksi. Se 
on se ainutlaatuinen järjestelmä, joka liittää kaikki kansat ja kansa- 
kunnat toisiinsa yhteyden siteillä ja jonka kaikkien lakien tarkoituk- 
sena on jakaa poikkeuksetta kaikille oikeudenmukaisuutta ja herättää 
valtioiden välille rajaton keskinäinen luottamus. 


Riippuu yksinomaan maailman johtomiehistä, saadaanko tämä 
yhteysjärjestelmä toteutetuksi ja pääseekö Eurooppa osalliseksi 
siitä koituvasta siunauksesta. Pysyvän rauhan suunnitelman ei 
voida koskaan toteuttaa ilman kaikkien yhteistyötä. 

GALILEO GALILEI, ITALIALAINEN TIEDEMIES JA 
RUNOILIJA, 1564—1642; 


Inhimillisen tiedon rajat 


Sagrado: Minusta tuntuu hyvin uskalletulta väittää, että ihminen 
voi järkensä avulla käsittää kaiken, mitä tapahtuu luonnossa, sillä 
luonnon piirissä ei esiinny yhtäkään edes aivan vähäpätöistä 
ilmiötä, jonka edes suurin nero voisi käsittää kokonaisuudessaan. 
Tämä itserakkaan julkea väite, että käsittää kaiken saattaa johtua 
vain siitä, että ei koskaan ole kuullut, mitään, sillä se, joka edes 
kerran on yrittänyt ymmärtää jonkun asian aivan perusteellisesti 
ja joka siten on päässyt tietämisen makuun, on samalla pakostakin 
tullut huomaamaan, että hänellä ei ole aavistustakaan lukematto- 
mista muista teorioista. 


Salviati: Teidän puheenne on erinomaisen sattuvaa, kuten meille 
osoittaa niiden miesten kokemus, jotka ovat tietäneet jotakin ja 
jotka sitä avomielisemmin tunnustivat sen, että he eivät tietäneet 
mitään kuta viisaampia he olivat. Kreikan suuri viisas, jonka 
oraakelikin tunnusti viisaaksi, selitti avoimesti, että hän ei tiennyt 
mitään. 


Simplicio: Tästä voisi tehdä sen johtopäätöksen, että joko 
Sokrates tai oraakeli valehteli, sillä oraakeli.piti Sokratesta kaik- 
kein viisaimpana, kun taas Sokrates itse nimitti itseään tietämättö- 
mäksi. 

Salviati: Siitä ei voi tehdä minkäänlaista johtopäätöstä, koska 
molemmat lausunnot voivat pitää paikkansa. Oraakeli tunnusti 
Sokrateksen kaikista ihmisistä viisaimmaksi, sillä inhimillinen 
viisaus on rajoitettua. Sokrates piti itseään tietämättömänä ehdotto- 
maan viisauteen verrattuna, joka on rajaton. Siihen verrattuna on 
yhden tekevää, tietääkö paljon, vähän tai ei mitään, sillä on esim. 
yhdentekevää, panemmeko paperille tuhansia, kymmeniä vai pelkkiä 
nollia — lukua ääretön me emme kuitenkaan voi ilmaista. Ja niinpä 
Sokrates oli oikeassa nimittäessään rajoitettuja tietojaan mitättö- 
miksi rajattomaan viisauteen verraten, sillä sitä hänellä ei ollut. 

Mutta koska ihmiset kuitenkin tietävät jotakin, yksi enenimän jä 
toinen vähemmän, ja koska Sokrates oli viisaampi kuin kaikki 
muut, niin pitää myöskin oraakelin lausunto paikkansa. 

Sagrado: Tämä selitys tuntuu minusta täysin pätevältä. Jokai- 
selle ihmiselle on annettu kyky toimia, mutta se ei ole jokaisessa 
yhtä vahva. Niinpä on esim. keisarin valta suurempi kuin jonkun 
yksityisen henkilön valta, mutta kumpikaan ei merkitse mitään 
verrattuna jumalalliseen kaikkivaltaan. 

On olemassa ihmisiä, jotka ymmärtävät maataloudesta enemmän 
kuin muut, mutta mitä merkitsee taito istuttaa viiniköynnös 
verrattuna siihen taitoon, joka saa tämän köynnöksen juurtumaan, 
taitoon antaa sille välttämättömät lannoitteet ja valita niistä juuri 
ne, jotka ovat välttämättömiä lehtien kasvulle ja toiset, jotka 
edistävät itse rypäleiden kasvua, tekevät ne mehukkaiksi ja kypsyt- 
tävät ne, sillä siitä kaikesta huolehtii luonto. Ja tämä on vain yksi 
ainoa niistä lukemattomista tehtävistä, jotka luonto suorittaa. Mutta 
jo yksin tässäkin ilmenee rajaton viisaus, ja siitä me voimme 
päätellä, että Jumalan viisaus on rajattomista rajattomin. 

Salviati: Mieleeni muistuu muuten vielä yksi esimerkki. Eikö 
meillä ole tapana sanoa, että Michelangelon kyky luoda marmori- 
möhkäleestä ihana kuvapatsas on nostanut hänen henkensä paljon 
muiden ihmisten henkeä korkeammalle? Ja kuitenkin tämä hänen 
teoksensa on vain jäljennös, joka kuvaa erään liikkumattoman 
ihmisen —lihallisten jäsenien erästä asentoa, erästä määrättyä 
ulkonaista ilmettä. Sehän ei ole mitään verrattuna luonnon luomaan 
ihmiseen, joka on kokoonpantu niin monista erilaisista ulkonaisista 
ja sisäisistä osista, lihaksista, jänteistä, hermoista ja luista, joiden 
avulla ihminen voi suorittaa niin monia ja niin erilaisia liikkeitä. 
Puhumattakaan aisteista, sielunvoimista ja ennen kaikken järjestä. 
Eikö meidän ole pakko myöntää, että kuvapatsaan veistäminen ei 
ole mitään verrattuna elävän ihmisen luomiseen, niin, että kurjan 
madonkin luomiseen tarvitaan paljon enemmän taitoa? 

Sagrado: Ja kuinka suuri ero onkaan tarentolaisen filosoofin, 
Architan puukyyhkysen ja oikean elävän kyyhkysen välillä? 

Simplicio: Joko minä kuulun ihmisiin, jotka eivät käsitä mitään, 
tai sitten ilmenee teidän puheessanne selvä ristiriitaisuus. Te 
osoitatte ihmiselle suurinta kunnioitusta hänen järkensä vuoksi, 

jonka hän on säanut luonnoita. Te ylistätte nyt ihmistä hänen 
luonnolta saamansa järjen vuoksi, mutta hetkistä sitten te myönsitte 
Sokrateen olleen oikeassa pitäessään järkeään nollan arvoisena. 
Tästä olisi tehtävä se johtopäätös, että luonnonkaan ei ole onnistunut 
luoda järkeä, joka pystyisi ymmärtämään tarpeeksi. 

Salviati: Teidän huomautuksenne on hyvin terävä, ja jotta 
voisin siihen vastata, täytyy meidän turvautua erääseen filosofiseen 
jaoitteluun ja todeta, että ymmärrystä on olemassa kahta lajia 
aina sen mukaan onko se syvää — intensiivistä — vaiko laajaa — 
ekstensiivistä — Ekstensiivisessä suhteessa, eli siis siinä, mikä 
koskee ymmärryksen kohteen moninaisuutta, on ihmisen järki 
mitättömän pieni. Silloinkin kun ihminen hallitsee tuhat teoriaa, 
ovat nämä hänen tuhat teoriaansa nollan arvoiset verrattuna 
äärettömyyteen. Mutta jos ymmärrystä tarkastellaan sen intensii- 
visyyden eli syvyyden kannalta, siten, että ymmärtämisellä 
tarkoitetaan joidenkin teorioiden täydellistä käsittämistä, niin 
silloin minä väitän, että inhimillinen järki pystyy siihen aivan yhtä 
hyvin kuin luonto itse. Tämä pitää paikkansa matematiikan puhtaan 
tieteen suhteen: geometrian ja aritmetiikan aloilla jumalallinen 
järki tuntee lukemattoman määrän teorioita, joita me emme tunne, 
mutta on kuitenkin muutamia, jotka saattaa käsittää inhimillisen 
järjen avulla. Ja kun kysymys on niistä, niin minä uskon, että 
inhimillinen tieto kohoaa objektiivisessa tarkkuudessaan aivan 
jumalallisen tiedon tasalle, sillä välttämättömyyden pakosta tämä 
tiede ei voi olla toisenlainen eikä täydellisempi missään suhteessa. 

Simplicio: Teidän puheenne tuntuu minusta hyvin jyrkältä ja 
rohkealta. 

Salviati: Se, minkä sanoin, on eräs aivan yleinen väite, jossa 
ei ole jälkeäkään mistään liioittelusta eikä rohkeudesta ja joka ei 
vähimmässäkään määrin halvenna jumalallisen viisauden kaikkival- 
taa, yhtä vähän kuin esim. lauseparsi: factum infestum fieri neguit 
(Jumalakaan ei voi tehdä tehtyä tekemättömäksi). Toivon, että te 
ette tulleet epäluuloiseksi, vaikka käsitittekin väärin sanani. 
Lausuakseni ajatukseni paremmin, tahtoisin sanoa, että mitä tulee 
siihen totuuteen, jonka matemaattiset todistelut meille selvittävät, 
niin kysymys on samasta totuudesta, jonka myöskin jumalallinen 
viisaus tuntee, kuitenkin sillä varauksella, että se tapa, millä 

jumalallinen viisaus hallitsee ne lukemattomaan monet ongelmat, 
joista me tunnemme vain muutamia harvoja, on paljon täydellisempi 
kuin meidän. Sillä päästäksemme selville itsestämme, on meidän 
kuljettava johdantojen, väittelyiden ja johtopäätösten tietä, kun 
taas Jumalalla on yksinkertaisen näkemyksen voima. Oppiaksemme 
tuntemaan joitakin jonkun alan monista ominaisuuksista meidän on 
aloitettava yksinkertaisimmasta ja edettävä askel askeleelta seuraa- 
vaan, kun taas jumalallinen näkemys, joka tuntee koko alan ole- 
muksen myöskin tuntee ne lukemattomat eri piirteet, jotka ovat 
sille ominaisia. 

Lopuksi tahtoisin sanoa, että järkemme jää äärettömästi jumalal- 
lisen näkemyksen jälkeen sekä käsittämiemme asioiden laatuun että 
lukumäärään nähden 

Sagrado: Minäkin olen usein tullut ajatelleksi kuinka terävänä- 
köinen ihmisjärki loppujen lopuksi on, esim. katsellessani joitakin 
suuremmoisia kuvapatsaita. Ilo täytti sydämeni lukiessani huomatta- 
vien runoilijoiden teoksia ja ajatellessani rakennustaiteen ja 
merenkulun — ihmeellisiä saavutuksia. Samoin keksinnöistä ehkä 
ihmeellisimmän yhteydessä, joka tekee mahdolliseksi sen, että mc 
voimme ilmaista ajatuksemme muille, ajan ja paikan meistä 
eroittamille — henkilöille, voimme puhua vielä syntymättömien 
ihmisten kanssa yksinkertaisten paperille kirjoittamiemme merkkien 
avulla. Tähän ihmeelliseen keksintöön voimmekin päättää tämän- 
päiväisen keskustelumme. 


Eurooppalainen yhteiskuntamme 


Meidän eurooppalainen yhteiskuntamme ei ole vielä koskaan 
alistunut puhtaan väkivallan edessä, mutta se ei ole myöskään 
koskaan ollut "pysyvien aatteiden vallassa. Yksikään tärkeä yritys 
ei voi onnistua, eikä yksikään mahti kohota yleismerkitykselliseksi, 
ilman että ihmisten mielissä samanaikaisesti väikkyy tavoiteltavan 
maailmanjärjestyksen ihanne. 

Leopold von Ranke, 
saksalainen historijoitsia, 1795—1886. 


53 


ANTIPHON, KREIKKALAINEN FILOSOFI, 
N. 480—411 E. KR.: 


Kasvatuksen päämäärät 
ja rahan ansaitseminen 


Jos ihminen haluaa kehittää itseään osittain tai täydelliseksi 
viisaudessa, urhoollisuudessa, kaunopuheisuudessa tai hyveessä, niin 
se voi onnistua ainoastaan seuraavin edellytyksin. Ensinnäkin 
ihmiseltä vaaditaan luontaista lahjakkuutta; lahjakkuus itse on tosin 
onnenkauppaa, mutta kaikki muu on sen sijaan ihmisen omassa 
vallassa: ihmisen on tavoiteltava kaunista ja hyvää, oltava työteliäs, 
aloitettava oppimisensa aikaisin ja jatkettava sitä pitkän aikaa. Jos 
yksikin näistä edellytyksistä puuttuu, niin korkeimman täydelli- 
syyden saavuttaminen käy mahdottomaksi; jos ne sen sijaan kaikki 
ovat olemassa, niin ihminen pääsee voittamattomiin tuloksiin 
kaikessa, mihin hän sitten ryhtyneekin. 

Toiminta, jonka avulla joku haluaa saavuttaa mainetta ihmisten 
keskuudessa ja näyttää, mitä kykyjä hänessä piilee, on aloitettava 
jo nuorena, ja sitä on harjoitettava yhtenäisesti eikä milloin mitenkin. 
Sillä jokainen toiminta, jonka ihminen on aloittanut nuoruudessaan 
ja joka kasvaa hänen mukanaan johtaa lopulta varmasti kunniaan 
ja maineeseen, koska ihmiset oppivat suhtautumaan siihen ehdotto- 
malla luottamuksella ja unohtavat kateutensa. Johtuu kateudesta, 
että ihmiset toisaalta eivät kunnioita menestystä eivätkä anna sille 
tunnustusta, toisaalta taas epäoikeudenmukaisesti halventavat sitä 
ja koettavat tehdä sen kyseenalaiseksi. Sillä ihmiset eivät mielellään 
kunnioita toista (koska he nimittäin kuvittelevat siten vahingoitta- 
vansa itseään), ja he suostuvat antamaan tunnustuksensa toiselle 
vasta pitkien aikojen perästä silloin kun he eivät voi enää mitään 
muutakaan, tosin silloinkin vastahakoisesti. Silloin heillä ei myöskään 
yoi olla enää mitään epäilyksiä siitä, onko kysymyksessä oleva 
ihminen todella sellainen kuin miltä hän näyttää, vai tavoitteleeko 
hän kunniaa petollisin keinoin ja tekee kaiken minkä tekee pelkästä 
turhamaisuudesta johtaakseen ihmiset harhaan. Mutta jos ihminen 
on sellainen, josta edellä mainitsin, herättävät harjoituksen avulla 

saavutetut taidot itseluottamusta hänessä itsessään. Ja kun ihmiset 
täten joutuvat hänen valtaansa unohtavat he epäsuopeutensa eivätkä 
myöskään enää epäile pettyvänsä hänen suhteensa. Sitäpaitsi, jos 
ihminen pitemmän ajan kuluessa jatkuvasti omistautuu jollekin yksi- 
tyiselle tai julkiselle toiminnalle, saa hän harjoittamassaan ammatissa 
varmuuden, jota hän ei voisi saavuttaa lyhyemmän ajan kuluessa. 
Puhetaidon voi tosin omaksua ja oppia niin, että pian ei ole pal- 
joakaan jäljessä opettajastaan; mutta kunnollisuutta, jonka saavut- 
tamiseen vaaditaan laajaa käytännöllistä toimintaa, ei voi omaksua 
täydellisesti, jos alkaa tavoitella sitä vasta myöhään ja käyttää 
siihen vain lyhyen ajan, vaan sen on mentävä veriin ja siihen on 
totuttauduttava välttämällä huonoja puheita ja tottumuksia ja har- 
jaannuttamalla itseään huolellisesti tekemään hyvää. Maine, joka 
saavutetaan lyhyen ajan kuluessa katoaa usein helposti seuraavasta 
syystä: Maailma katselee karsaasti ihmisiä, jotka yllättäen ja 
nopeasti ovat saavuttaneet rikkauden, sivistyksen, aseman tai 
sotaisen menestyksen. 


Jos joku tavoittelee tällaista päämäärää ja on kehittänyt itsensä 
täydelliseksi omalla alallaan, olkoonpa kysymys sitten vaikka kau- 
nopuheisuudesta, filosofiasta tai urheilusta, niin hänen on käytettävä 
saavuttamiaan kykyjä hyviin ja siveellisiin tarkoituksiin. Mutta jos 
hän käyttää niitä huonoihin ja epäsiveellisiin tarkoituksiin on se 
pahinta, minkä hän voi tehdä, ja olisi parempi, jos hän ei omaisi 
mitään kykyjä. Jos joku omaa tällaisen kyvyn ja käyttää sitä hyviin 
tarkoituksiin, tulee hänestä täydellisen hyvä ihminen, mutta jos hän 
käyttää sitä huonoihin tarkoituksiin, tulee hänestä täysin huono 
ihminen. Mutta sen, joka tavoittelee täydellistä hyvettä on sanoissa 
ja teoissa kaikin tavoin koetettava osoittaa kunnollisuutensa; siten 
hänestä on hyötyä kaikille ihmisille. Mutta jos nyt joku haluaa 
hyödyttää lähimmäisiään jakamalla heille rahaa, huomaa hän 
toisaalta, että hänen on pakko olla itsekäs saadakseen kokoon siihen 
tarvittavat rahat. Sitäpaitsi hän ei koskaan voi saada kokoon niin 
suurta rahamäärää, että se ei loppuisi hänen antaessaan ja lahjoit- 
taessaan sitä muille. Rahan ansaitsemisella on toinenkin varjopuoli. 
Sen menettäminen tekee rikkaasta miehestä köyhän. Voiko sitten 
jollain muulla tavalla kuin jakamalla rahaa osoittaa kanssaihmisilleen 
hyväntekeväisyyttä tekemättä silti mitään väärää, vaan liikkumalla 

hyveen poluilla? Ja miten voi päästä siihen, että aina on jotain 
antamista, vaikka koko ajan lahjoittaa? Se on mahdollista siten, 
että ihminen aina parhaansa mukaan tukee lakeja ja oikeutta; sillä 
ne pitävät valtion pystyssä ja tekevät ihmisten yhdessäelämisen 
mahdolliseksi. 

Jokaiselta ihmiseltä vaaditaan erikoisesti itsehillintää, ja sen on 
ilmettävä etupäässä siten, että ihminen asettuu rahan kaikkivallan 
yläpuolelle ja tavoittelee oikeudenmukaisuutta ja pyrkii hyveeseen 
säästämättä omaa elämäänsä missään suhteessa. Sillä näissä molem- 
missa asioissa useimmat ihmiset eivät osaa hillitä itseään, Se johtuu 
suunnilleen seuraavasta syystä: he rakastavat elämää, koska ole- 
massaolo on elämää. He vaalivat elämää ja kaipaavat sitä, koska 
he rakastavat olemassaoloaan ja koska se on vanha peritty tottumus. 
Rahaa he sen sijaan rakastavat seuraavien pelkäämiensä seikkojen 
vuoksi. He pelkäävät sairautta, vanhuutta ja vahinkoja; en tarkoita 
sellaisia onnettomuuksia, jotka johtuvat lain rikkomisesta, sillä niitä 
voi välttää, jos on varovainen, vaan tarkoitan tulipaloja, orjien 
ja karjan kuolemaa ja muita onnettomuuksia, jotka uhkaavat ihmisen 
ruumista ja elämää, tai hänen rahaansa ja tavaraansa. Jokainen 
tavoittelee rikkautta tällaisten mahdollisuuksien varalta, jotta hänellä 
silloin olisi rahaa. On olemassa myöskin muita vaikuttimia, yhtä 
painavia kuin edellisetkin, jotka pakoittavat ihmisen ansaitsemaan 
rahaa: kunnianhimo, keskinäinen kilpailu ja vallanhimo; raha on 
välikappaleena niiden saavuttamiseen, ja sen vuoksi sitä pidetään 
niin korkeassa arvossa. . .. Mutta todella hyvä ihminen ei tavoittele 
kunniaa ripustamalla kaulaansa vieraita koruja, vaan oman kunnol- 
lisuutensa perusteella. 

Elämää kohtaan tunnetusta rakkaudesta haluaisin sanoa seu- 
raavaa: halua elämän säilyttämiseen ei tarvitsisi lainkaan kum- 
meksua, jos ihmisen olisi suotu pysyä ikuisesti nuorena ja kuolemat- 
tomana, mikäli joku toinen ei aiheuta hänelle väkivaltaista kuolemaa. 
Mutta kun ihmistä hänen pitkän elämänsä lopussa kuitenkin uhkaa 
vanhuus, joka on pahempi kuin kuolema, ja koska ihmiset eivät 
ole kuolemattomia, niin on sulaa hulluutta ja taipumista huonoihin 
vaikuttimiin ja himoihin, jos ihminen ostaa itselleen elämän huonon 
maineen hinnalla, sen sijaan että hän vaihtaisi elämänsä, joka 
kuitenkin johtaa kuolemaan, kuolemattomaan maineeseen ja jättäisi 
jälkeensä katoamattoman ja ikuisesti kirkkaan kunnian. 

